Kannada-LLM-Labs/Wikipedia-Kn huggingface dataset:
ಇಡ್ಲಿ

ಇಡ್ಲಿ ದಕ್ಷಿಣ ಭಾರತ ದ ಸಾಂಪ್ರದಾಯಕ ತಿನಿಸುಗಳಲ್ಲಿ ಒಂದು. ಪ್ರಧಾನವಾಗಿ ಅಕ್ಕಿ ಮತ್ತು ಉದ್ದಿನ ಬೇಳೆಯಿಂದ ತಯಾರಿಸಲ್ಪಡುವ ಇಡ್ಲಿ ಸಾಮಾನ್ಯವಾಗಿ ತಿಂಡಿಯಾಗಿ ಬಳಸಲ್ಪಡುತ್ತದೆ.
ಇಡ್ಲಿಯನ್ನು ಚಟ್ನಿ ಮತ್ತು ಸಾಂಬಾರ್ ಜೊತೆಗೆ ನೀಡಲಾಗುತ್ತದೆ.

ಇಡ್ಲಿ ದಕ್ಷಿಣ ಭಾರತದ ಪ್ರಾಚೀನ ತಿನಿಸುಗಳಲ್ಲಿ ಒಂದು. ಹಳೆಗನ್ನಡ ಲೇಖಕ ಶಿವಕೋಟ್ಯಾಚಾರ್ಯನ (ಕ್ರಿ.ಶ. ೯೨೦) ಬರಹಗಳಲ್ಲಿ ಇಡ್ಲಿಯ ಪ್ರಸ್ತಾಪ ಬಂದಿದೆ. ಆ ಕಾಲದಲ್ಲಿ ಇಡ್ಲಿಯನ್ನು ಮಾಡಲು ಉದ್ದಿನ ಬೇಳೆಯನ್ನು ಮಾತ್ರ ಉಪಯೋಗಿಸುತ್ತಿದ್ದರೆಂಬುದು ಕಂಡು ಬರುತ್ತದೆ. ಕ್ರಿ.ಶ. ೧೦೨೫ ರ ಒಂದು ದಾಖಲೆಯಂತೆ ಉದ್ದಿನ ಬೇಳೆಯನ್ನು ಮಜ್ಜಿಗೆಯಲ್ಲಿ ನೆನೆಸಿ, ರುಬ್ಬಿ, ಮೆಣಸು, ಕೊತ್ತಂಬರಿ, ಇಂಗು ಮೊದಲಾದವನ್ನು ಸೇರಿಸಿ ಇಡ್ಲಿ ಹಿಟ್ಟನ್ನು ಸಿದ್ಧ ಪಡಿಸುತ್ತಿದ್ದರು. ಮೂರನೆಯ ಸೋಮೇಶ್ವರ ತನ್ನ ಸಂಸ್ಕೃತ ಗ್ರಂಥವಾದ ಮಾನಸೋಲ್ಲಾಸದಲ್ಲಿ (ಕ್ರಿ.ಶ. ೧೧೩೦) ಇಡ್ಲಿ ತಯಾರಿಸುವ ವಿಧಾನವನ್ನು ವರ್ಣಿಸಿದ್ದಾನೆ. ಇಡ್ಲಿ ತಯಾರಿಕೆಯಲ್ಲಿ ಅಕ್ಕಿಯನ್ನು ಉಪಯೋಗಿಸುವ ಪ್ರಸ್ತಾಪ ೧೭ ನೆಯ ಶತಮಾನದವರೆಗೆ ಯಾವ ದಾಖಲೆಗಳಲ್ಲೂ ಲಭ್ಯವಾಗಿಲ್ಲ ಎಂಬುದು ಕುತೂಹಲಕರ ಸಂಗತಿ.

ವಿವಿಧ ತರಹದ ಇಡ್ಲಿ
ಇತ್ತೀಚಿನ ದಿನಗಳಲ್ಲಿ ಇಡ್ಲಿಯು ಅನೇಕ ರೂಪಾಂತರಗಳಲ್ಲಿ ಕಾಣಿಸಿ ಕೊಂಡಿವೆ:
 ರವೆ ಇಡ್ಲಿ
 ತಟ್ಟೆ ಇಡ್ಲಿ
 ಬಟನ್ ಇಡ್ಲಿ
 ಕಾಂಚೀಪುರಮ್ ಇಡ್ಲಿ, ಇತ್ಯಾದಿ.

ಬೇಕಾಗುವ ಸಾಮಗ್ರಿಗಳು
ಅಕ್ಕಿ - 2 ಕಪ್ಪು
ಉದ್ದಿನಬೇಳೆ - 1 ಕಪ್ಪು
ಉಪ್ಪು ನಾಲಗೆ ಬಯಸುವಷ್ಟು
ಅಡುಗೆ ಸೋಡಾ .

ಮಾಡುವ ವಿಧಾನ
ಚೆನ್ನಾಗಿ ತೊಳೆದ ಉದ್ದಿನಬೇಳೆ ಹಾಗೂ ಅಕ್ಕಿಯನ್ನು ಸರಿ ಸುಮಾರು ಎಂಟು ಗಂಟೆಗಳ ಕಾಲ ನೆನೆಸಿಡಿ. ಪ್ರತ್ಯೇಕವಾಗಿರಲಿ.ನಂತರ ಚನ್ನಾಗಿ ತೊಳೆಯಿರಿ . ಆನಂತರ, ಮಿಕ್ಸಿಯಲ್ಲಿ ಉದ್ದಿನ ಬೇಳೆಯನ್ನು ನುಣ್ಣಗೆ ರುಬ್ಬಿಕೊಳ್ಳಿ ನಂತರ ಅದಕ್ಕೆ ಹಾಕಿ ರುಬ್ಬಿ. ಅಕ್ಕಿ ತರಿ-ತರಿಯಾಗಿರಲಿ, ಅಕ್ಕಿ- ಉದ್ದಿನ ಮಿಶ್ರಣ ಬೆರೆಸಿಡಿ. ಉಪ್ಪನ್ನು ಆಗಲೇ ಸೇರಿಸಬಹುದು. ಮಿಶ್ರಣದ ಪಾತ್ರೆ ಮುಚ್ಚಿಡಿ. ರಾತ್ರಿ ರುಬ್ಬಿಟ್ಟರೆ ಬೆಳಿಗ್ಗೆ ಇಡ್ಲಿ ಮಾಡಲು ಹಿಟ್ಟು ತಯಾರಾಗುತ್ತದೆ. ಇಡ್ಲಿ ಮಾಡುವ ಮೊದಲು ಹುದುಗು ಬಂದಿದೆಯೇ ಎಂದು ಪರೀಕ್ಷಿಸಿಕೊಳ್ಳಿ. ಇಡ್ಲಿ ತಯಾರಿಸುವಾಗ ತಟ್ಟೆಗಳಿಗೆ ಬಟ್ಟೆ ಹಾಕಬಹುದು ಅಥವಾ ಹಾಗೆ ಹಾಕಬಹುದು. ನಿಮ್ಮ ಅನುಕೂಲಕ್ಕೆ ತಕ್ಕಂತೆ ಇಡ್ಲಿ ತಟ್ಟೆಗೆ ತುಪ್ಪ ಅಥವಾ ಅಡುಗೆ ಎಣ್ಣೆ ಹಚ್ಚಿ, ಹಿಟ್ಟನ್ನು ಇಡ್ಲಿ ಪಾತ್ರೆ ಮೇಲೆ ಇಡಿ.ಪಾತ್ರೆಯನ್ನು ಕುಕ್ಕರಿನಲ್ಲಿಟ್ಟು ಬೇಯಲಿಕ್ಕೆ ಬಿಡಬೇಕು. ಹತ್ತು ನಿಮಿಷದ ನಂತರ ಹಬೆಯಾಡುವ ಇಡ್ಲಿ ರೆಡಿಯಾಗುತ್ತದೆ.ಸೇವಿಸುವಾಗ ಚಟ್ನಿ, ಸಾಂಬಾರ್ ಮತ್ತು ತಾಜಾ ಬೆಣ್ಣೆ  ಜೊತೆ ಸೇವಿಸಬಹುದು.

ಇಡ್ಲಿ ತಯಾರಿಸಲು ಬಳಸುವ ಪಾತ್ರೆಗಳು

30 ಗ್ರಾಂ ಇಡ್ಲಿಯಲ್ಲಿರುವ   ಪೌಷ್ಟಿಕಾಂಶಗಳು 

ಶಕ್ತಿ ---167 ಕೆಜೆ (40 kcal).
ಕಾರ್ಬೋಹೈಡ್ರೇಟ್ಗಳು--7,89 ಗ್ರಾಂ.
ಆಹಾರದಲ್ಲಿನ ಫೈಬರ್ --1.5 ಗ್ರಾಂ.
ಫ್ಯಾಟ್--0.19 ಗ್ರಾಂ.
ಸ್ಯಾಚ್ಯುರೇಟೆಡ್-- 0,037 ಗ್ರಾಂ.
ಮೊನೌನ್ಸತುರಟೆಡ್--	೦.೦೩೫ ಜಿ.
ಪೊಲ್ಯೂನ್ಸತುರಟೆಡ್	೦.೦೪೩ ಜಿ.
ಪ್ರೋಟೀನ್--1.91 ಗ್ರಾಂ
ಮಿನರಲ್ಸ್
ಪೊಟ್ಯಾಸಿಯಂ	(೧%) ೬೩ 
ಎಂಗ್ ಸೋಡಿಯಂ	(೧೪%) ೨೦೭ ಮಗ್.

ಉಲ್ಲೇಖಗಳು

ಖಾದ್ಯ, ತಿನಿಸು
ಆಹಾರ
ತಿನಿಸು
ಸಬಿಹಾ ಭೂಮಿಗೌಡ

ಸಬಿಹಾ ಭೂಮಿಗೌಡ ಅವರು ಕನ್ನಡದಲ್ಲಿ ಅನೇಕ ಕವನ ಹಾಗೂ ಸಣ್ಣ ಕತೆಗಳನ್ನು ಬರೆದಿದ್ದಾರೆ. ತಮ್ಮ ಕಥೆ, ಪ್ರಬಂಧ, ಸಂಶೋಧನೆಗಳಿಂದ ಓದುಗರಿಗೆ ಪರಿಚಯವಾಗಿರುವ ಸಬಿಹಾ ೨೫ ವರ್ಷಗಳ ಬೋಧನಾನುಭವ, ೧೦ ವರ್ಷಗಳ ಸಂಶೋಧನಾನುಭವವನ್ನು ಹೊಂದಿರುವವರು. "ದಕ್ಷಿಣ ಕನ್ನಡ ಜಿಲ್ಲೆಯಲ್ಲಿ ಸಣ್ಣಕಥೆಗಳ ಹುಟ್ಟು ಮತ್ತು ಬೆಳವಣಿಗೆ(೧೯೪೩-೪೭)" ಎಂಬ ವಿಷಯ ಕುರಿತು ೧೯೯೨ರಲ್ಲಿ ಪಿ.ಎಚ್.ಡಿ. ಪದವಿಯನ್ನು ಪಡೆದಿದ್ದಾರೆ. ಸಾಹಿತ್ಯ ವಿಮರ್ಶೆ, ಹೊಸಗನ್ನಡ ಸಾಹಿತ್ಯ ಮಹಿಳಾ ಅಧ್ಯಯನಗಳು ಇವರ ಕ್ಷೇತ್ರಗಳಾಗಿವೆ. ಇವರು ಮಂಗಳೂರು ವಿಶ್ವವಿದ್ಯಾಲಯದ ಕನ್ನಡ ಅಧ್ಯಯನ ವಿಭಾಗದಲ್ಲಿ ಪ್ರಾಧ್ಯಾಪಕಿ ಹಾಗೂ ಶಿವರಾಮ ಕಾರಂತ ಪೀಠದ ನಿರ್ದೇಶಕಿಯಾಗಿದ್ದರು. ಕರ್ನಾಟಕ ಸಾಹಿತ್ಯ ಅಕಾಡೆಮಿಯ ಸದಸ್ಯರಾಗಿ ಸೇವೆ ಸಲ್ಲಿಸಿದ್ದಾರೆ. ಮಹಿಳಾ ಅಧ್ಯಯನ ಕೇಂದ್ರದ ನಿರ್ದೇಶಕಿಯಾಗಿ ಕಾರ್ಯನಿರ್ವಹಿಸಿದ್ದಾರೆ. ಮಂಗಳೂರು ವಿಶ್ವವಿದ್ಯಾನಿಲಯದ ಕೊಡಗಿನ ಚಿಕ್ಕ ಆಳುವಾರ ಸ್ನಾತಕೋತ್ತರ ಕೇಂದ್ರದ ಪ್ರಭಾರ ಮುಖ್ಯಸ್ಥರಾಗಿಯೂ, ಕರ್ನಾಟಕದ ಮಹಿಳಾ ವಿಶ್ವವಿದ್ಯಾನಿಲಯದ ಕುಲಪತಿಗಳಾಗಿಯೂ ಕಾರ್ಯನಿರ್ವಹಿಸಿದ್ದಾರೆ.

ಹುಟ್ಟು
ಮೈಸೂರುನಲ್ಲಿ ಜನಿಸಿದ ಸಬಿಹಾರವರು,

ವಿದ್ಯಾಭ್ಯಾಸ
ಮಂಗಳೂರುವಿಶ್ವವಿದ್ಯಾನಿಲಯದಲ್ಲಿ ಕನ್ನಡ ಸ್ನಾತಕೋತ್ತರ ಪದವಿಯನ್ನು ಪೋರೈಸಿದರು. ದಕ್ಷಿಣ ಕನ್ನಡ ಜಿಲ್ಲೆಯಲ್ಲಿ ಸಣ್ಣ ಕತೆಗಳ ಹುಟ್ಟು ಬೆಳವಣಿಗೆ ನ್ನುವ ಇವರ ಮಹಾಪ್ರಬಂಧಕ್ಕೆ ಪಿ.ಎಚ್.ಡಿ.ಯನ್ನು ಪಡೆದರು.

ಸಾಧನೆ

ಮಹತ್ವದ ಸಂಶೊಧನಾ ಯೋಜನೆಗಳು
೧] ಕನ್ನಡ ವಿಶ್ವವಿದ್ಯಾಲಯ, ಹಂಪಿ - ಇವರ ಮಹಿಳಾ ಸಾಹಿತ್ಯ ಚರಿತ್ರೆಯ ಯೋಜನೆ.
೨] ಮಂಗಳೂರು ವಿಶ್ವವಿದ್ಯಾನಿಲಯದ ಮಹಿಳಾ ಅಧ್ಯಯನ ಕ್ರೇಂದ್ರದ 'ದಕ್ಷಿಣ ಕನ್ನಡ ಜಿಲ್ಲೆಯ ಅವಿವಾಹಿತ ಮಹಿಳೆ- ಸಮಾಜೋ ಸಾಂಸ್ಕೃತಿಕ ಅಧ್ಯಯನ'.
೩] ಯೂ.ಜಿ.ಸಿ.ಯ ಪ್ರಧಾನ ಸಂಶೋಧನಾ ಯೋಜನೆ - ಅಭಿವೃದ್ಧಿ ಶೀಲರಾಷ್ಟ್ರಗಳ ಸ್ತ್ರೀವಾದಿ ಚಿಂತನೆಗಳು.
ಕನ್ನಡ ಭಾಷಾಭಿವೃದ್ಧಿ ಯೋಜನೆಯಲ್ಲಿ ದಕ್ಷಿಣ ಕನ್ನಡ,ಕೊಡಗು ಮತ್ತು ಉಡುಪಿ ಜಿಲ್ಲೆಗಳಲ್ಲಿ ಚಳುವಳಿಗಳು ಮತ್ತು ಹೋರಾಟಗಳು ಎಂಬ ಸಂಶೋಧನಾ ಅಧ್ಯಯನವನ್ನು ಕೈಗೊಂಡಿದ್ದಾರೆ. ಸರಸ್ವತಿ ಬಾಯಿ ರಾಜವಾಡೆ ಅವರ ಆಯ್ದ ಕಥೆಗಳು (೧೯೯೪) ಎಂಬ ಸಂಪಾದನ ಗ್ರಂಥವನ್ನು ಪ್ರಕಟಿಸುವ ಮೂಲಕ ಸಾಹಿತ್ಯ ಕ್ಷೇತ್ರದಲ್ಲಿ ಹೆಜ್ಜೆಯಿರಿಸಿದರು.

ನಿರ್ವಹಿಸಿದ ಜವಬ್ದಾರಿಗಳು
ಕರ್ನಾಟಕ ಮಹಿಳಾ ವಿಶ್ವವಿದ್ಯಾನಿಲಯದ ಕುಲಪತಿಗಳು

ಸ್ನಾತಕೋತ್ತರ ಕೇಂದ್ರದ ಪ್ರಭಾರ ಮುಖ್ಯಸ್ಥರು

ಎಸ್ ವಿ ಪಿ ಕನ್ನಡ ಅಧ್ಯಯನ ಸಂಸ್ಥೆಯ ಅಧ್ಯಕ್ಷರಾಗಿ ಎರಡು ಬಾರಿ ಕಾರ್ಯನಿರ್ವಹಣೆ

ಇವರ ಕೃತಿಗಳು

ಕವನ ಸಂಕಲನ
 ಚಿತ್ತಾರ

ಕಥಾ ಸಂಕಲನ
 ಕರಾವಳಿಯ ಕಥೆಗಳು
 ಕಡಲತಡಿಯ ಮನೆಗಳು

ವಿಮರ್ಶೆ
 ಬಗೆ
 ನುಡಿಗವಳ
 ನಿಲುಮೆ

ಸಂಪಾದನೆ
 ಸರಸ್ವತಿಬಾಯಿ ರಾಜವಾಡೆ ಅವರ ಆಯ್ದ ಕೃತಿಗಳು
 ನಾವು ಮತ್ತು ನಮ್ಮ ಪರಿಸರ
 ಮಕ್ಕಳ ಸಾಹಿತ್ಯ

ಸಂಪಾದನ ಗ್ರಂಥಗಳ ಪ್ರಕಟಣೆ      
 ಡಾ. ಸಬಿಹಾ ಅವರು ೧೪ ಸಂಪಾದನ ಗ್ರಂಥಗಳನ್ನು ಪ್ರಕಟಿಸಿದ್ದಾರೆ. ಅವುಗಳಲ್ಲಿ ಕೆಲವು-
 ನಾವು ಮತ್ತು ನಮ್ಮ ಪರಿಸರ (೨೦೦೪) 
ಕರಾವಳಿಯ ಕಥೆಗಳು (೨೦೦೭) 
ಕನ್ನಡ ಸಾಹಿತ್ಯ ಮತ್ತು ಮಹಿಳೆ (೨೦೦೭) 
ದಕ್ಷಿಣ ಕನ್ನಡ ಜಿಲ್ಲೆಯ ಮಹಿಳಾ ಸಾಹಿತ್ಯ (೨೦೦೯)- ಇತ್ಯಾದಿಗಳು.

ಇತರ
 ಕನ್ನಡ ಭಾಷಾ ಪ್ರವೇಶ
ಬಗೆ ಹಾಗೂ ನಿಲುಮೆ (ಈ ಎರಡು ಕೃತಿಗಳೂ ಸಬಿಹಾ ಅವರ ಮಹತ್ವಪೂರ್ಣ ವಿಮರ್ಶಾ ಲೇಖನಗಳನ್ನು ಒಳಗೊಂಡಿವೆ) 
ಲೀಲಾ ಬ್ಯಾ ಕಾಮತ್ : ಬದುಕ-ಬರಹ (೨೦೦೮) 
ಒಂದಾಣೆ ಮಾಲೆಯ ಸಾಹಸಿ - ಕುಡ್ಪಿ ವಾಸುದೇವ ಶೆಣೈ (೨೦೦೮) - ಈ ಎರಡೂ ಸಬಿಹಾ ಅವರು ರಚಿಸಿದ ವ್ಯಕ್ತಿ ಚಿತ್ರಗಳಾಗಿವೆ.

ಗೌರವ
ವಿವಿಧ ಸಂಘ-ಸಂಸ್ಥೆಗಳಲ್ಲಿ ಪದಾಧಿಕಾರಿಯಾಗಿ ಸೇವೆ ಸಲ್ಲಿಸಿದ್ದಾರೆ. 
ಕರಾವಳಿ ಲೇಖಕಿಯರು ಮತ್ತು ವಾಚಕಿಯರ ಸಂಘ, ಮಂಗಳೂರು ಇದರ ೧೯೯೮-೨೦೦೦ರ ಸಾಲಿನ ಅಧ್ಯಕ್ಷೆಯಾಗಿ, 
೨೦೦೨-೨೦೦೫ರ ಅವಧಿಯಲ್ಲಿ ಕನ್ನಡ ವಿಶ್ವವಿದ್ಯಾನಿಲಯ, ಹಂಪಿ- ಇದರ ಸೆನೆಟ್ ಸದಸ್ಯರಾಗಿ, 
ಮಂಗಳೂರು ವಿಶ್ವವಿದ್ಯಾನಿಲಯದ ಮಹಿಳಾ ಅಧ್ಯಯನ ಕೇಂದ್ರ ಸಲಹಾ ಸಮಿತಿಯ ಸದಸ್ಯರಾಗಿ, 
ಕರ್ನಾಟಕ ಸಾಹಿತ್ಯ ಅಕಾಡೆಮಿ, ಬೆಂಗಳೂರು- ಇದರ ಸದಸ್ಯರಾಗಿ  ಕಾರ್ಯನಿರ್ವಹಿಸಿದ್ದಾರೆ. 
 ಇವರು ಹುದ್ದೆಯ ಜೊತೆಗೆ  ಮಂಗಳೂರು ವಿಶ್ವವಿದ್ಯಾನಿಲಯದ ಡಾ. ಶಿವರಾಮ ಕಾರಂತ ಪೀಠದ ನಿರ್ದೇಶಕರೂ ಆಗಿ ಹೆಚ್ಚುವರಿ ಕಾರ್ಯ ನಿರ್ವಹಿಸಿದ್ದಾರೆ. 
೨೦೦೮ರಿಂದ ಕುಪ್ಪಳಿಯ ಕುವೆಂಪು ಪ್ರತಿಷ್ಠಾನದ ಸದಸ್ಯರಾಗಿ ಸಕ್ರಿಯರಾಗಿದ್ದಾರೆ.

ಉಲ್ಲೇಖ 

ಸಬಿಹಾ ಭೂಮಿಗೌಡ
 ಲೇಖಕಿಯರು
ಕೆ.ವಿ.ಅಕ್ಷರ

ಕರ್ನಾಟಕದ ಓರ್ವ ಪ್ರಸಿದ್ಧ ರಂಗಕರ್ಮಿ, ಸಂಸ್ಕೃತಿ ಚಿಂತಕ ಮತ್ತು ಸಾಹಿತಿ.ಶಿವಮೊಗ್ಗ ಜಿಲ್ಲೆಯ ಸಾಗರ ತಾಲೂಕಿನ ಹೆಗ್ಗೋಡಿನಲ್ಲಿ ಜನಿಸಿದರು.ಇವರ ತಂದೆ ಕೆ.ವಿ.ಸುಬ್ಬಣ್ಣ ಕೂಡಾ ಪ್ರಸಿದ್ಧ ರಂಗಕರ್ಮಿ ಮತ್ತು ಸಾಹಿತಿಯಾಗಿದ್ದರು.ಇವರ ಪ್ರಸಿದ್ಧ ನಾಟಕ ತಂಡದ ಹೆಸರು ನೀನಾಸಂ.  ದೆಹಲಿಯ ರಾಷ್ಟ್ರೀಯ ನಾಟಕ ಶಾಲೆ ಮತ್ತು ಇಂಗ್ಲೇಂಡಿನ ಲೀಡ್ಸ್ ವಿಶ್ವವಿದ್ಯಾಲಯಗಳಿಂದ ಪದವಿಯನ್ನು ಪಡೆದಿದ್ದಾರೆ.

ಕೃತಿಗಳು
ಮಾವಿನ ಮರದಲ್ಲಿ ಬಾಳೆಯ ಹಣ್ಣು- ಕನ್ನಡ ರಂಗಭೂಮಿ ಹಾಗು ಕನ್ನಡ ನಾಟಕಗಳ ಬಗೆಗಿನ ಲೇಖನಗಳು(ಪ್ರಕಾಶಕರು:ಅಕ್ಷರ ಪ್ರಕಾಶನ).

ಪ್ರಶಸ್ತಿಗಳು
"ರಂಗ ಪ್ರಪಂಚ" ಪುಸ್ತಕ ಹಾಗೂ "ಸಹ್ಯಾದ್ರಿ ಕಾಂಡ" ನಾಟಕಕ್ಕೆ ಕರ್ನಾಟಕ ಸಾಹಿತ್ಯ ಅಕಾಡೆಮಿಯ ಪುರಸ್ಕಾರ.

ಅಂಕಣ ಬರವಣಿಗೆಗಳು
ಅಂತಃಪಠ್ಯ -ಮಯೂರ ಮಾಸಪತ್ರಿಕೆ

ಸಾಹಿತಿಗಳು
ರಂಗಭೂಮಿ
ಮಹಾಜನ್ ಆಯೋಗ

ಮೆಹರ್ ಚಂದ್ ಮಹಾಜನ್ ಸರ್ವೋಚ್ಚ ನ್ಯಾಯಾಲಯದ ನಿವೃತ್ತ ಮುಖ್ಯ ನ್ಯಾಯ ಮೂರ್ತಿಗಳು. ಮೂಲತಃ ಪಂಜಾಬಿನವರು. ಕೇಂದ್ರ ಸರ್ಕಾರ ಮಹಾರಾಷ್ಟ್ರ ಗಡಿ ವಿವಾದ ಬಗೆಹರಿಸಲು ಅಕ್ಟೋಬರ್ ೨೫, ೧೯೬೬ ರಂದು ರಚಿಸಿದ ಏಕ ಸದಸ್ಯ ಆಯೋಗಕ್ಕೆ ನೇತೃತ್ವ ವಹಿಸಿದವರು ಮಹಾಜನ್. ನವೆಂಬರ್ ೧೫, ೧೯೬೬ರಿಂದ ಮಹಾಜನ್ ಕಾರ್ಯ ಆರಂಭಿಸಿದರು. ಕರ್ನಾಟಕ - ಮಹಾರಾಷ್ಟ್ರ - ಕೇರಳ ನಡುವಿನ ಗಡಿ ವಿವಾದ ಈ ಆಯೋಗ ಆಗಸ್ಟ್ ೨೫, ೧೯೬೭ರಂದು ಕೇಂದ್ರ ಗೃಹ ಇಲಾಖೆಗೆ ವರದಿ ಸಲ್ಲಿಸಿತು. ಮಹಾರಾಷ್ಟ್ರದ ಒತ್ತಾಸೆಯಿಂದಲೇ ಮಹಾಜನ ಆಯೋಗ ರಚನೆ ಆಯಿತು. ಆದರೂ ಆಯೋಗದ ಶಿಫಾರಸ್ಸಿನಂತೆ ಬೆಳಗಾವಿ ನಗರ ತನಗೆ ಸಿಗುವುದಿಲ್ಲ ಎಂದು ಗೊತ್ತಾದಾಗ ಮಹಾರಾಷ್ಟ್ರ ಮಹಾಜನ ಆಯೋಗದ ವರದಿಯನ್ನು ತಿರಸ್ಕರಿಸಿತು. ಗಡಿ ವಿವಾದವನ್ನು ಆರಂಭಿಸಿತು.

ಮಹಾಜನ ವರದಿ ಜಾರಿಗೆ ಬಂದರೆ ಕರ್ನಾಟಕಕ್ಕೆ  ಆಗುವ ಲಾಭ
೧. ದಕ್ಷಿಣ ಸೊಲ್ಲಾಪುರದ ೬೫ ಹಳ್ಳಿ 
೨. ಇಡೀ ಅಕ್ಕಲಕೋಟೆ ತಾಲೂಕು 
೩. ಜತ್ತ ತಾಲೂಕಿನ ೪೪ ಹಳ್ಳಿ 
೪. ಗಡಹಿಂಗ್ಲಜ ತಾಲೂಕಿನ ೧೫ ಹಳ್ಳಿ 
೫. ಕೇರಳದ ಚಂದ್ರಗಿರಿ ನದಿಯ ಉತ್ತರಭಾಗ (ಕಾಸರಗೋಡು ಸೇರಿದಂತೆ)

ಮಹಾಜನ ವರದಿ ಜಾರಿಗೆ ಬಂದರೆ ಕರ್ನಾಟಕಕ್ಕೆ  ಆಗುವ ನಷ್ಟ 
೧. ಬೆಳಗಾವಿ ತಾಲೂಕಿನ ೬೨ ಹಳ್ಳಿ 
೨. ಖಾನಾಪುರ ತಾಲೂಕಿನ ೧೫೨ ಹಳ್ಳಿ
೩. ಚಿಕ್ಕೋಡಿಯ ನಿಪ್ಪಾಣಿ ಸೇರಿದಂತೆ ೪೧ ಹಳ್ಳಿ
೪. ಹುಕ್ಕೇರಿ ತಾಲೂಕಿನ ೯ ಹಳ್ಳಿ 
೫. ಇತಿಹಾಸ ಪ್ರಸಿದ್ಧ ನಂದಗಡ
೬. ರಕ್ಕಸಕೊಪ್ಪ ಜಲಾಶಯ

ರಾಜಕೀಯ
ಕರ್ನಾಟಕ
ಗಡಿ ವಿವಾದಗಳು
ಭಾರತದ ರಾಜಕೀಯ
ಮಠ (ಚಲನಚಿತ್ರ)

ಮಠ ಚಿತ್ರವು ೧೦ ಫೆಬ್ರವರಿ ೨೦೦೬ನಲ್ಲಿ ಬಿಡುಗಡೆಯಾದ ಚಲನಚಿತ್ರ. ಈ ಚಿತ್ರವನ್ನು ಗುರುಪ್ರಸಾದ್‌ರವರು ನಿರ್ದೇಶಿಸಿದ್ದಾರೆ. ಆರ್.ಶ್ರೀನಿವಾಸ್‌ರವರು ಈ ಚಿತ್ರವನ್ನು ನಿರ್ಮಾಣಿಸಿದ್ದಾರೆ. ಈ ಚಿತ್ರದಲ್ಲಿ ನವರಸ ನಾಯಕ ಜಗ್ಗೇಶ್, ತಬಲಾ ನಾಣಿ ಹಾಗೂ ಮಂಡ್ಯ ರಮೆಶ್‌ರವರು ಅಭಿನಯಿಸಿದ್ದಾರೆ.

ಚಿತ್ರದ ಹಾಡುಗಳು
 ತಪ್ಪು ಮಾಡದೋರು 
 ಕಾಜಲ್ ಕಪ್ಪಾಗಿಲಾವೆ
 ಗಜವಂದನ
 ತಂದೆತಾಯಿ
 ವಾನ್ಟೆಡ್
 ಜಯತೇ ಜಯತೇ ('ಕಲ್ಪವೃಕ್ಷ' ಚಿತ್ರದ ಹಾಡನ್ನು ಪುನಃ ಬಳಸಿಕೊಳ್ಳಲಾಗಿದೆ)

ಕನ್ನಡ ಚಲನಚಿತ್ರಗಳು
ವರ್ಷ-೨೦೦೬ ಕನ್ನಡಚಿತ್ರಗಳು
ಚುಟುಕು
ಮಠ

ಮಠವು ಹಿಂದೂ ಧರ್ಮ ಮತ್ತು ಜೈನ ಧರ್ಮದ ಸಂನ್ಯಾಸ ಸಂಬಂಧಿ ಮತ್ತು ಇದೇ ರೀತಿಯ ಧಾರ್ಮಿಕ ಸಂಸ್ಥೆಗಳಿಗಾಗಿ ಬಳಸಲಾಗುವ ಪದ. ಮಠವು ಸಾಮಾನ್ಯವಾಗಿ ಆಶ್ರಮಕ್ಕಿಂತ ಹೆಚ್ಚು ಸಾಂಪ್ರದಾಯಿಕ, ಶ್ರೇಣೀಕೃತ, ಮತ್ತು ನಿಯಮಾಧಾರಿತವಾಗಿರುತ್ತದೆ. ಅತ್ಯಂತ ಹಳೆಯ ಮಠವು ಅದ್ವೈತ ವೇದಾಂತ ಸಂಪ್ರದಾಯವನ್ನು ಅನುಸರಿಸುತ್ತದೆ ಮತ್ತು ಶಂಕರಾಚಾರ್ಯರು ಅವುಗಳ ಮುಖ್ಯಸ್ಥರಾಗಿರುತ್ತಾರೆ.

ಉಡುಪಿಯಲ್ಲಿರುವ ಅಷ್ಟಮಠಗಳು

 ಪೇಜಾವರ ಮಠ
 ಕೃಷ್ಣಪುರ ಮಠ
 ಆದ್ಮರು ಮಠ
 ಪುತ್ತಿಗಿ ಮಠ
 ಪಾಲಿಮರ್ ಮಠ
 ಕೊಹಿನೂರ್ ಮಠ
 ಶಿರೂರ್ ಮಠ
 ಸೋದೆ ಮಠ

ಕರ್ನಾಟಕದಲ್ಲಿರುವ ಜೈನರ ಮಠಗಳು
 ಶ್ರವಣ ಬೆಳಗೋಳ
 ಮೂಡುಬಿದ್ರೆ
 ಕನಕಗಿರಿ ಜೈನ ಮಠ
 ಉಂಬಾಜ್
 ಕಾರ್ಕಳ
 ಅಮಿನಾಬಾವಿ
 ಕಂಬದ ಹಳ್ಳಿ
 ಸೊಂದ ಜೈನ ಮಠ
 ಲಕ್ಕವಳ್ಳಿ ಜೈನ ಮಠ

ದ್ವೇತ ಮಠಗಳು
 ಉತ್ತರಾದಿ ಮಠ
 ರಾಘವೇಂದ್ರ ಸ್ವಾಮಿ ಮಠ
 ಸೋಸಲೆ ವ್ಯಾಸರಾಜ ಮಠ

ಶ್ರೀವೈಷ್ಣವ ಮಠಗಳು
 ಯದುಗಿರಿ ಯತಿರಾಜ ಮಠ
 ಗೌದಿಯಮಠ
 ನರಸಿಂಗ ಚೈತನ್ಯ ಮಠ

ಸರಸ್ವತಿ ಬ್ರಾಹ್ಮಣ ಮಠಗಳು
 ಕಾಶಿ ಮಠ, ವಾಲ್ಕೇಶ್ವರ್ , ಮುಂಬಯ್
 ಕಾಶಿ ಮಠ, ವಾರಣಾಸಿ, ಉತ್ತರ ಪ್ರದೇಶ
 ಗೋರಕ್ ನಾಥ್ ಮಠ, ಗೋವಾ
 ಚೈತ್ರಾಪುರ ಮಠ, ಶಿರಾಲಿ

ಇತರೇ ಮಠಗಳು
 ರಾಮಕೃಷ್ಣಮಠ
 ಶ್ರೀ ರಾಮದಾಸ ಮಠ

ಹಿಂದೂ ಸಂಸ್ಥೆಗಳು
ಫೆಬ್ರುವರಿ ೧೮

ಫೆಬ್ರವರಿ ೧೮ - ಫೆಬ್ರವರಿ ತಿಂಗಳಿನ ೧೮ನೇ ದಿನ. ಗ್ರೆಗೋರಿಯನ್ ಕ್ಯಾಲೆಂಡರ್ ವರ್ಷದಲ್ಲಿನ ೪೯ನೇ ದಿನ. ಈ ದಿನದ ನಂತರ ವರ್ಷದಲ್ಲಿ ೩೧೬ (ಅಧಿಕ ವರ್ಷದಲ್ಲಿ ೩೧೭) ದಿನಗಳು ಇರುತ್ತವೆ.

ಪ್ರಮುಖ ಘಟನೆಗಳು 

 ವರ್ಷ ೨೦೦೭ - ಸಂಜೋತಾ ಎಕ್ಸ್ಪ್ರೆಸ್ ಮೇಲೆ ಪಾಣಿಪತ್ ನಲ್ಲಿ  ಭಯೋತ್ಪಾದನಾ ಬಾಂಬ್ ಸ್ಫೋಟ.
 ವರ್ಷ ೧೯೧೧ - ಗಾಳಿಯಂಚೆ ಜೊತೆಗೆ, ಅಲಹಾಬಾದ್ ನಿಂದ ಮೊದಲ ಅಧಿಕೃತ ವಿಮಾನ ನಡೆಯಿತು.

ಜನನ 
 ವರ್ಷ ೧೪೮೬ - ಚೈತನ್ಯ ಮಹಾಪ್ರಭುಗಳು , ಭಾರತೀಯ ಸನ್ಯಾಸಿ ಮತ್ತು ಸಂತ (ಮರಣ. ೧೫೩೪)
 ವರ್ಷ ೧೮೩೬ - ಭಾರತದ ಪ್ರಮುಖ ಆಧ್ಯಾತ್ಮ ಗುರು ರಾಮಕೃಷ್ಣ ಪರಮಹಂಸ
 ವರ್ಷ ೧೯೯೪ - ಯುಲ್ರಿಕ್ ಮಂಟರ್, ಸ್ವೀಡಿಶ್ ಗಾಯಕ ಮತ್ತು ಗೀತರಚನೆಗಾರ.
 ವರ್ಷ ೧೯೯೫ - ಸಮಂತಾ ಕ್ರಾಫರ್ಡ್, ಅಮೆರಿಕನ್ ಟೆನಿಸ್ ಆಟಗಾರ.

ನಿಧನ 

 ವರ್ಷ ೨೦೧೪ - ನಿಖಿಲ್ ಬರನ್ ಸೇನ್, ಭಾರತೀಯ ಕಲಾ ನಿರ್ದೇಶಕ ಮತ್ತು ನಿರ್ಮಾಣ ವಿನ್ಯಾಸಕ. ( ಬಿ. ೧೯೪೩)
 ವರ್ಷ ೨೦೧೫ - ಡಿ.ರಾಮಾನಾಯ್ದು, ಭಾರತೀಯ ನಟ, ನಿರ್ದೇಶಕ, ನಿರ್ಮಾಪಕ, ಸುರೇಶ್ ಪ್ರೊಡಕ್ಷನ್ಸ್ ಸ್ಥಾಪಕ  ( ಬಿ. ೧೯೩೬)
 ವರ್ಷ ೨೦೧೬ - ಅಬ್ದುಲ್ ರಶೀದ್ ಖಾನ್, ಭಾರತೀಯ ಗಾಯಕ ಮತ್ತು ಗೀತರಚನೆಗಾರ ( ಬಿ. ೧೯೦೮)

ಹಬ್ಬಗಳು/ಆಚರಣೆಗಳು 

ಸ್ವಾತಂತ್ರ್ಯ ದಿನ (ಗ್ಯಾಂಬಿಯಾ)

ಹೊರಗಿನ ಸಂಪರ್ಕಗಳು 

 ಇತಿಹಾಸದಲ್ಲಿ ಈ ದಿನ 
 ವಿಜ್ಞಾನ ಕ್ಷೇತ್ರದಲ್ಲಿ ಈ ದಿನ
 ದಿ ಹಿಸ್ಟರಿ ಚಾನೆಲ್: ಇತಿಹಾಸದಲ್ಲಿ ಈ ದಿನ
 ಆನ್-ದಿಸ್-ಡೇ ತಾಣ

ದಿನಗಳು
ಫೆಬ್ರುವರಿ
೧೮೩೬



ಪ್ರಮುಖ ಘಟನೆಗಳು

ಜನನ 
 ಫೆಬ್ರುವರಿ ೧೮ - ಭಾರತದ ಪ್ರಮುಖ ಆಧ್ಯಾತ್ಮಗುರು ರಾಮಕೃಷ್ಣ ಪರಮಹಂಸ

ನಿಧನ 

ವರ್ಷಗಳು
೧೮೩೬
ತ್ರೇತಾಯುಗ

ತ್ರೇತಾಯುಗ - ಹಿಂದೂ ಧರ್ಮದ ಮಹಾಕಾವ್ಯಗಳಲ್ಲೊಂದಾದ ರಾಮಾಯಣದಲ್ಲಿನ ಘಟನಾವಳಿಗಳು ಸಂಭವಿಸಿದ ಯುಗ ಎಂದು ಹಿಂದೂ ಪುರಾಣಗಳಲ್ಲಿ ನಂಬಲಾಗಿದೆ.

ವೈಕುಂಠದ ಅಧಿಪತಿಯಾದ ಮಹಾವಿಷ್ಣುವು ದುಷ್ಟಶಕ್ತಿಗಳನ್ನು ಸಂಹರಿಸಲು ರಾಮನ ಅವತಾರ ಎತ್ತಿದ ಯುಗವೆಂದು ಹೇಳಲಾಗುತ್ತದೆ. ಯುಗಗಳ ಗಣಿತವು ಎರಡು ಮಾನಗಳಿಂದ ಮಾಡಬಹುದಾಗಿದೆ ದೇವತಾಮಾನ ಮತ್ತು ಮನುಷ್ಯಮಾನ. ಪುರಾಣಗಳು ದೇವತಾಮಾನದ ಎಣಿಕೆಯನ್ನು ಹೇಳಿವೆ. ನಾಲ್ಕು ಪ್ರಕಾರದ ದಿವಸಗಳ ಜ್ಞಾನ ಈ ಮಾನದ ತಿಳುವಳಿಕೆಗೆ ಅವಶ್ಯಕ, ಆದ್ದರಿಂದ ಈ ಮಾನದ ಎಣಿಕೆಯ ಪದ್ಧತಿಯನ್ನು ಮುಂದಿನ ಲೇಖನಗಳಲ್ಲಿ ಹೇಳಲಿದ್ದೇನೆ, ಪ್ರಸಕ್ತ ನಾವು ಸುಲಭವಾದ ಮನುಷ್ಯಮಾನವನ್ನು ನೋಡೋಣ.

ನಾಲ್ಕು(೪)ಯುಗಗಳು 
ಯುಗ                        ಪ್ರಾರಂಭಸಂಧಿ + ನಿಜವರ್ಷ + ಅಂತ್ಯಸಂಧಿ = ಒಟ್ಟು
ಕೃತಯುಗ                    144000+1440000+144000 = 1728000
ತ್ರೇತಾಯುಗ                  108000+1080000+108000 = 1296000
ದ್ವಾಪರಯುಗ                  72000+720000+72000 = 864000
ಕಲಿಯುಗ                    36000+360000+36000 = 432000
 
೧.ಕೃತಯುಗ ಅಥವಾ ಸತ್ಯ ಯುಗ-ಈ ಕಾಲದಲ್ಲಿ ಧರ್ಮ ನಾಲ್ಕೂ(೪) ಕಾಲುಗಳ ಮೇಲೆ ನಿಂತಿತ್ತು.

೨.ತ್ರೇತಾಯುಗ-ಈ ಕಾಲದಲ್ಲಿ ಧರ್ಮ ಮೂರು(೩) ಕಾಲುಗಳ ಮೇಲೆ ನಿಂತಿತ್ತು.

೩.ದ್ವಾಪರಯುಗ-ಈ ಕಾಲದಲ್ಲಿ ಧರ್ಮ ಎರಡು(೨) ಕಾಲುಗಳ ಮೇಲೆ ನಿಂತಿತ್ತು.

೪.ಕಲಿಯಗ-ಈ ಕಾಲದಲ್ಲಿ ಧರ್ಮ ಒಂದು(೧) ಕಾಲ ಮೇಲೆ ನಿಂತಿದೆ.

ತ್ರೇತಾಯುಗವು ಮಹಾಭಾರತ ನಡೆದ ದ್ವಾಪರಯುಗಕ್ಕಿಂತಲೂ ಹಿಂದಿನದು.

ಇವನ್ನೂ ನೋಡಿ 

 ರಾಮ
 ರಾಮಾಯಣ
 ಮಹಾಭಾರತ
 ದ್ವಾಪರಯುಗ
 ಕಲಿಯುಗ

ಕಾಲ
ಆರಂಭ (2015ರ ಚಲನಚಿತ್ರ)

ಆರಂಭವು 2015 ರ  ಕನ್ನಡ ಚಲನಚಿತ್ರವಾಗಿದ್ದು, ಎಸ್. ಅಭಿ ಹನಕೆರೆ ಅವರು ಬರೆದು ನಿರ್ದೇಶಿಸಿದ್ದಾರೆ, ಇದು ಅವರ ಚೊಚ್ಚಲ ನಿರ್ದೇಶನವಾಗಿದೆ. ಗುರುಕಿರಣ್ ಚಿತ್ರಕ್ಕೆ ಹಿನ್ನೆಲೆ ಸಂಗೀತ ನೀಡಿದ್ದಾರೆ.  ಚಿತ್ರದ ಟೀಸರ್‌ಗಳನ್ನು ಮೊದಲು ಯೂಟ್ಯೂಬ್‌ನಲ್ಲಿ ಬಿಡುಗಡೆ ಮಾಡಲಾಯಿತು ಮತ್ತು ಅದರ ಲೈಂಗಿಕ ವಿಷಯದ ಕುರಿತು ವಿವಾದವನ್ನು ಸೃಷ್ಟಿಸಿ ವೈರಲ್ ಆಗಿತ್ತು.  ಇದು ವಿಶ್ವದ ಮೊದಲ 'ಉಲ್ಟಾ' (ರಿವರ್ಸ್) ಹಾಡಿಗೆ ಲಿಮ್ಕಾ ಬುಕ್ ಆಫ್ ರೆಕಾರ್ಡ್ಸ್‌ಗೆ ನಾಮನಿರ್ದೇಶನಗೊಂಡಿತು.

ಪಾತ್ರವರ್ಗ 

 ಸುಂದ್ರನಾಗಿ ಮಿಥುನ್ ಪ್ರಕಾಶ್
 ಸಂಗೀತಾ ಪಾತ್ರದಲ್ಲಿ ಅಭಿರಾಮಿ
 ಶಿವರಾಮಣ್ಣನಾಗಿ ಅಭಿರಾಜ್
 ಕುಂಟಾ ಬೋರನಾಗಿ ರಸಗವಳ ನಾರಾಯಣ
 ಭಾವನಾಗಿ ಬಳ್ಳಾರಿ ರಾಘವೇಂದ್ರ
 ಮದ್ವೆ ಪ್ರಕಾಶನ ಪಾತ್ರದಲ್ಲಿ ರಾಜೇಗೌಡ
 ಯೋಗಿಯಾಗಿ ಜೀತು ಚಂದ್ರ
 ವರ್ಷಾ ಆಗಿ ಬೇಬಿ ಹಾಸಿನಿ
 ಪೃಥ್ವಿಯಾಗಿ ಮಾಸ್ಟರ್ ಪೃಥ್ವಿ

ಧ್ವನಿಮುದ್ರಿಕೆ

ಉಲ್ಲೇಖಗಳು 

ವರ್ಷ-೨೦೧೫ ಕನ್ನಡಚಿತ್ರಗಳು
ಬಂಗಾರದ ಜಿಂಕೆ

ಬಂಗಾರದ ಜಿಂಕೆ ಈ ಕೆಳಗಿನವನ್ನು ಸೂಚಿಸಬಹುದು:
 ರಾಮಾಯಣದಲ್ಲಿನ ಒಂದು ಪಾತ್ರವಾದ  ಮಾರೀಚ
 ೧೯೮೦ರಲ್ಲಿ ತೆರೆ ಕಂಡ ಕನ್ನಡ ಚಿತ್ರರಂಗ -  ಬಂಗಾರದ ಜಿಂಕೆ (ಚಲನಚಿತ್ರ)

ವಿಷ್ಣುವರ್ಧನ್ ಚಲನಚಿತ್ರಗಳು
ಯೆಹೂದಿ ಮೆನುಹಿನ್

ಯೆಹೂದಿ ಮೆನುಹಿನ್ ಇವರು ೧೯೧೬ ಎಪ್ರಿಲ್ ೨೨ರಂದು ಅಮೇರಿಕದ  ನ್ಯೂಯಾರ್ಕ್ ನಗರದಲ್ಲಿ ಜನಿಸಿದರು.ಕೇವಲ ಮೂರು ವರ್ಷದವರಿರುವಾಗಲೆ ಇವರು ಸಿಗ್ಮಂಡ್  ಎ೦ಕರ್ ಎನ್ನುವವರ ಬಳಿ ಪಿಟೀಲು ಕಲಿಯತೊಡಗಿದರು. ಏಳು ವರ್ಷದವರಿದ್ದಾಗಲೆ ತಮ್ಮ ಮೊದಲ ಕಛೇರಿಯನ್ನು ನೀಡಿದರು. ಆ ಬಳಿಕ ರೊಮಾನಿಯಾದ ಸಂಗೀತಗಾರ ಹಾಗು ಪಿಟೀಲುವಾದಕ ಜಾರ್ಜ ಎನೆಸ್ಕು ಇವರ ಬಳಿಯಲ್ಲಿ ಶಿಕ್ಷಣ ಪಡೆದರು.
ತನ್ನಂತರ ತಮ್ಮ ಸೋದರಿ, ಪಿಯಾನೊ ವಾದಕಿ ಹೆಪ್ಝಿಬಾ ಜೊತೆಗೆ ಅನೇಕ ಸಂಗೀತ ಕಾರ್ಯಕ್ರಮಗಳನ್ನು ಜರುಗಿಸಿದರು.

ಪೂರ್ವಭಾಗ
ಎರಡನೆಯ  ಮಹಾಯುದ್ಧ ನಡೆದಾಗ  ಯೆಹೂದಿ ಮೆನುಹಿನ್ ಇವರು ಮಿತ್ರರಾಷ್ಟ್ರಗಳ ಸೈನಿಕರ ರಂಜನೆಗಾಗಿ ಕಛೇರಿಗಳನ್ನು ನೀಡಿದರು. ಎಪ್ರಿಲ್ ೧೯೪೫ರಲ್ಲಿ, ಬರ್ಗೆನ್-ಬೆಲ್ಸನ್ ಯಾತನಾ ಶಿಬಿರದ ವಿಮೋಚನೆಯ ನಂತರ, ಅಲ್ಲಿದ್ದ ಶಿಬಿರವಾಸಿಗಳ ಎದುರಿಗೆ ತಮ್ಮ ಸಂಗೀತ ಕಚೇರಿ ನೀಡಿದರು. ೧೯೪೭ರಲ್ಲಿ  ಜರ್ಮನಿಗೆ ಭೆಟ್ಟಿ ಕೊಟ್ಟು ಅಲ್ಲಿ 'ವಿಲ್ಹೆಲ್ಮ್ ಫುರ್ಟ್ವ್ಯಾಂಗ್ಲರ್ ಎನ್ನುವ ಸಂಗೀತ ನಿರ್ವಾಹಕರ ಜೊತೆಗೆ ಕಚೇರಿ ನಡೆಯಿಸಿದರು. ಯಹೂದಿಗಳ ಯಾತನಾಕಾಂಡದ ಬಳಿಕ ಜರ್ಮನಿಗೆ ಭೆಟ್ಟಿ ನೀಡಿದ ಪ್ರಥಮ ಯಹೂದಿ ಎನ್ನಿಸಿಕೊಂಡರು.

ಎರಡನೆಯ ಜಾಗತಿಕ ಯುದ್ಧದಲ್ಲಿಯ ಘಟನೆಗಳಿಂದ ಮೆನುಹಿನ್ ತ್ರಸ್ತರಾಗಿದ್ದರು. ಈ ಸಂದರ್ಭದಲ್ಲಿ ಮೆನುಹಿನ್‍ರವರಿಗೆ ಯೋಗಶಿಕ್ಷಣ ನೀಡಿದವರು ಬಿ.ಕೆ.ಎಸ್.ಅಯ್ಯಂಗಾರ್. ಯೋಗ ಹಾಗೂ ಧ್ಯಾನಗಳ ಸಾಧನೆಯಿಂದ ಮೆನುಹಿನ್ ಅವರ ಮನಸ್ಸಿಗೆ ಸಮಾಧಾನ ದೊರೆಯಿತು. ಈ ಪೂರ್ವದಲ್ಲಿಯ ಅವರ ಶಿಕ್ಷಣಕ್ರಮಕ್ಕೆ ನಿರ್ದಿಷ್ಟ ವಿಧಾನವಿರಲಿಲ್ಲ. ಯೋಗಸಾಧನೆ ಹಾಗು ಧ್ಯಾನದ ಜೊತೆಗೆ ಕ್ರಮಬದ್ಧವಾಗಿ ಸಂಗೀತದ ಅಧ್ಯಯನವನ್ನು ಮಾಡುವದರಿಂದ ಮೆನುಹಿನ್ ತಮ್ಮ ಸಮಸ್ಯೆಗಳನ್ನು ನಿವಾರಿಸಿಕೊಂಡರು. ಇದರಿಂದಾಗಿ ಅವರ ಸಂಗೀತಕ್ಕೆ ಹೊಸದೊಂದು ಗುಣ ಲಭಿಸಿತು.  

೧೯೬೨ರಲ್ಲಿ ಮೆನುಹಿನ್ ಅವರು ಸರ್ರೆಯ ಸ್ಟೋಕ್ ಡಿ’ ಅಂಬರನಾನ್ ದಲ್ಲಿ ಯೆಹೂದಿ ಮೆನುಹಿನ್ ಸ್ಕೂಲ್ ಸ್ಥಾಪಿಸಿದರು. ಕ್ಯಾಲಿಫೋರ್ನಿಯಾ ದ ಹಿಲ್ಸ್ಬರೋದಲ್ಲಿರುವ ನ್ಯೂವಾ ಸ್ಕೂಲಿನಲ್ಲಿ ಸಂಗೀತ ಕಾರ್ಯಕ್ರಮಗಳನ್ನು ಏರ್ಪಡಿಸಿದರು.

ಉತ್ತರ ಭಾಗ
೧೯೮೦ರಲ್ಲಿ ಸ್ಟಿಫಾನ್ ಗ್ರ್ಯಾಪೆಲ್ಲಿ ಯವರ ಜೊತೆಗೆ ಮೆನುಹಿನ್ ಜಾಝ್ ಸಂಗೀತ ನೀಡಿದರು. ಅಲ್ಲದೆ ಖ್ಯಾತ  ಸಿತಾರವಾದಕ ರವಿಶಂಕರ ಜೊತೆಗೆ ಸಂಗೀತ ನೀಡಿದರು. ೧೯೯೦ರಲ್ಲಿ ಏಶಿಯನ್ ಯೂಥ್ ಆರ್ಕೆಸ್ಟ್ರಾದ ಜೊತೆಗೆ ಇವರು ಜಪಾನ್, ತೈವಾನ್, ಸಿಂಗಾಪುರ ಮತ್ತು ಹಾಂಗ್ ಕಾಂಗ್ ಗಳಿಗೆ ಭೆಟ್ಟಿ ನೀಡಿ ಸಂಗೀತ ನಿರ್ವಹಣೆ ಮಾಡಿದರು.

ಪುರಸ್ಕಾರ
೧೯೬೫ರಲ್ಲಿ ಬ್ರಿಟಿಷ್ ಸರಕಾರವು ಇವರಿಗೆ  ಗೌರವ ನೈಟ್‍ಹುಡ್ ಪುರಸ್ಕಾರ ನೀಡಿ ಗೌರವಿಸಿತು.
೧೯೮೫ರಲ್ಲಿ ಮೆನುಹಿನ್ ಅವರಿಗೆ  ಬ್ರಿಟಿಷ್ ನಾಗರಿಕತ್ವವನ್ನು ನೀಡಲಾಯಿತು. 
೧೯೯೦ರಲ್ಲಿ ಮೆನುಹಿನ್‍ರ ಜೀವಮಾನ ಸಾಧನೆಗಾಗಿ ಗ್ಲೆನ್ ಸ್ವರ್ಣ ಪದಕ ನೀಡಿ ಗೌರವಿಸಲಾಯಿತು.
ಬ್ರುಸ್ಸೆಲ್‍ದಲ್ಲಿರುವ ವ್ರಿಜೆ ವಿಶ್ವವಿದ್ಯಾಲಯವು ಯೆಹುದಿ ಮೆನುಹಿನ್ ಅವರಿಗೆ ಗೌರವ ಡಾಕ್ಟರೇಟ್ ನೀಡಿದೆ.

ಆಸಕ್ತಿಕಾರಕ ವಿಷಯ
ಮೆನುಹಿನ್ ಜನನದ ಪೂರ್ವದಲ್ಲಿ ಅವರ ತಂದೆ,ತಾಯಿ ವಾಸಕ್ಕಾಗಿ ಮನೆ ಹುಡುಕುತ್ತಿದ್ದಾಗ, ಆ ಮನೆಯೊಡತಿ ಇವರು ಯಹೂದಿಗಳೆಂದು ತಿಳಿಯದೆ ಮನೆ ಕೊಡಲು ಒಪ್ಪಿದ್ದಳಂತೆ. ಆದರೆ ಮೆನುಹಿನ್‍ರ ತಂದೆ, ತಾಯಿ ಆ ಮನೆಯನ್ನು ತಿರಸ್ಕರಿಸಿ ಬೇರೊಂದು ಮನೆಯನ್ನು ಹುಡುಕಿಕೊಂಡರು. ಆಗಲೇ ಅವರ ತಾಯಿ ಒಂದು ಆಣೆ ಹಾಕಿಕೊಂಡರಂತೆ. “ನನಗೆ ಹುಟ್ಟುವ ಮಗನ ಹೆಸರಿಗೆ ಯೆಹೂದಿ ಎಂದು ಜೋಡಿಸುತ್ತೇನೆ. ಜಗತ್ತಿಗೆಲ್ಲ ಗೊತ್ತಾಗಲಿ, ಇವನು ಯೆಹೂದಿ ಎಂದು!” 

ಯೆಹೂದಿ ಮೆನುಹಿನ್ ಇಂದು ಅತ್ಯಂತ ಗೌರವಿತ ಹೆಸರು. ಅವರ ತಾಯಿಯ  ಅತ್ಮಕ್ಕೆ ಸಮಾಧಾನವಾಗಿರಬೇಕಲ್ಲವೆ?

೧೯೯೩ರಲ್ಲಿ ಬ್ರೊಂಕೈಟಿಸ್ ರೋಗದ ಅಡ್ಡ ಪರಿಣಾಮಗಳಿಂದಾಗಿ ಯೆಹೂದಿ  ಮೆನುಹಿನ್ ಬರ್ಲಿನ್‍ದಲ್ಲಿ ನಿಧನರಾದರು.

 ಸಂಗೀತಗಾರರು
ವರ್ಗ : ಪಾಶ್ಚಾತ್ಯ ಸಂಗೀತಗಾರರು
 ಯ
ಅನಸೂಯಾ ಸಿದ್ದರಾಮ ಕೆ.

ಮೂಲತಃ ಬೆಳಗಾವಿ ಜಿಲ್ಲೆಯ ಗೋಕಾಕನವರಾದ ಅನಸೂಯಾ ಸಿದ್ಧರಾಮ ಅವರು ಕನ್ನಡದ ಹೆಸರಾಂತ ಲೇಖಕಿ. ಸಧ್ಯಕ್ಕೆ ಬೆಂಗಳೂರಿನಲ್ಲಿ ವಾಸಿಸುತ್ತಿರುವ ಅವರು ಕಳೆದ ಮೂರು ದಶಕಗಳಿಂದ ಸಾಹಿತ್ಯ ಕೃಷಿಯಲ್ಲಿ ತೊಡಗಿದ್ದಾರೆ. ಇವರು ಗಂಭೀರ ಹಾಗು ವಿನೋದ ಈ ಎರಡೂ ಬಗೆಯ ಬರವಣಿಗೆಯಲ್ಲಿ ಇವರು ಸಿದ್ಧಹಸ್ತರು. ಇವರ ಅಗಣಿತ ಲೇಖನಗಳು ತರಂಗ, ತುಷಾರ,ಕರ್ಮವೀರ ಮುಂತಾದ ಕನ್ನಡದ ವಾರ ಮತ್ತು ಮಾಸಿಕ ಪತ್ರಿಕೆಗಳಲ್ಲಿ ಪ್ರಕತಟಗೊಂಡಿವೆ. ಇವರು ಹೊರತಂದ ಕೃತಿಗಳು ಈ ಕೆಳಗಿನಂತಿವೆ:

ಕೃತಿಗಳು

ವಿನೋದ	
 ಸ್ವಪ್ನಲೋಕದ ಸ್ವಾರಸ್ಯಗಳು
 ಸುಂದ್ರಿ

ಕಥಾಸಂಕಲನ
 ತಾನು ಎಂಬ ತೊಡಕು
 ಕಳ್ಳಗಿಂಡಿಯ ಕೊರೆದು

ಪುರಸ್ಕಾರ
 " ತಾನು ಎಂಬ ತೊಡಕು" ಕಥಾಸಂಕಲನಕ್ಕೆ ಈ ಪ್ರಶಸ್ತಿಗಳು ದೊರೆತಿವೆ:
 ಹುನಗುಂದ ತಾಲೂಕಿನ ಮೃತ್ಯುಂಜಯ ಸಾರಂಗಮಠ ಪ್ರಶಸ್ತಿ 
 ಬೆಳಗಾವಿ ಜಿಲ್ಲೆಯ ಸಾಹಿತ್ಯ ಪ್ರತಿಷ್ಠಾನದ ಸಿರಿಗನ್ನಡ ಪ್ರಶಸ್ತಿ
 ಕನ್ನಡ ಲೇಖಕಿಯರ ಪರಿಷತ್ತಿನ ಅತ್ತಿಮಬ್ಬೆ ಪ್ರತಿಷ್ಠಾನದ ಪ್ರಶಸ್ತಿ ಪತ್ರ.
 "ಕಳ್ಳಗಿಂಡಿಯ ಕೊರೆದು" ಕಥಾ ಸಂಕಲನಕ್ಕೆ ಕರ್ನಾಟಕ ಸಂಘ ಶಿವಮೊಗ್ಗ ಅವರ ಯು.ಆರ್.ಅನಂತಮೂರ್ತಿ ಪ್ರಶಸ್ತಿ.
ಕನ್ನಡ ಸಾಹಿತ್ಯ
ಅನಸೂಯಾ ಸಿದ್ಧರಾಮ
ಅನಸೂಯಾ ಸಿದ್ಧರಾಮ
ಬೊಳುವಾರು ಮಹಮದ್ ಕುಂಞಿ

ಬೊಳುವಾರು ಮಹಮದ್ ಕುಂಞ್ ಕನ್ನಡದ ಇವರು ಬೆಂಗಳೂರಿನಲ್ಲಿರುವ ಖ್ಯಾತ ಲೇಖಕರು. ಕನ್ನಡ ಗದ್ಯ ಸಾಹಿತ್ಯಕ್ಕೆ ಮುಸ್ಲಿಂ ಬದುಕನ್ನು ಮೊತ್ತ ಮೊದಲು ಪರಿಚಯಿಸಿದ ( ೧೯೭೩) ಇವರು ಕನ್ನಡ ಸಾಹಿತ್ಯ್ದಲ್ಲಿ ಮುಸ್ಲಿಂ ಸಂವೇದನೆ ಎಂಬ ಚರ್ಚೆಗೆ ನಾಂದಿ ಹಾಡಿದರು. ಭೂಮಿಯ ಮೆಲೆ ಒಡೆತನ ಮತ್ತು ಅಧಿಕಾರಕ್ಕಾಗಿ ಕಣ್ಣು ಕಿವಿಗಳನಷ್ಟೇ ಪ್ರಮಾಣವಾಗಿರಿಸಿಕೊಂಡು ನಿನ್ನ ದಿವ್ಯವಾಣಿಯನ್ನು ಅವಿವೇಕದಿಂದ ವಿಚಾರರಹಿತವಾಗಿ ಉದ್ಧರಿಸುವವರನ್ನು ನರಕದ ಕೆಂಡದ ರಾಶಿಯ ಮೇಲೆ ನಿಲಿಸು' ಎಂಬ ಹಕ್ಕೊತ್ತಾಯದ ಮೂಲಕ ಕನ್ನಡ ಕಥಾಲೋಕಕ್ಕೆ ಅಡಿಯಿತ್ತಿದ್ದ ಇವರ ಇನ್ನೂರಕ್ಕೂ ಮಿಕ್ಕಿದ ಕತೆಗಳು ಕನ್ನಡದ ವಿವಿಧ ನಿಯತಕಾಲಿಕೆಗಳಲ್ಲಿ ಪ್ರಕಟವಾಗಿವೆ.

ಕಾದಂಬರಿಗಳು
೧• ಸ್ವಾತಂತ್ರ್ಯದ ಓಟ.                    ೨• ಓದಿರಿ.                            ೩• ಉಮ್ಮಾ.

ಪ್ರಶಸ್ತಿಗಳು                      
 ೧೯೮೩ ರಲ್ಲಿ ಕಲ್ಕತ್ತಾದ ಭಾಷಾ ಸಂಸ್ಥಾನ ದಿಂದ ಪ್ರಶಸ್ತಿ ಪಡೆದಿದ್ದ ಇವರಿಗೆ, 
 ೧೯೯೧ ರಲ್ಲಿ ಆರ್ಯಭಟ, ೧೯೯೨ ರಲ್ಲಿ ಪರಶುರಾಮ, ೧೯೯೪ ರಲ್ಲಿ ದೆಹಲಿಯ ಕಥಾ ಪ್ರಶಸ್ತಿ, ೨೦೧೦ ರಲ್ಲಿ ತೌಳವ ಪ್ರಶಸ್ತಿಗಳೂ ಲಭಿಸಿದ್ದವು.  *೨೦೦೧ ಮತ್ತು ೨೦೦೨ ಹೀಗೆ ಎರಡು ಬಾರಿ ಇವರ ಸಿನೆಮಾ(ಮುನ್ನುಡಿ ಹಾಗೂ ಅತಿಥಿ )ಗಳಿಗೆ ರಾಷ್ಟ ಪ್ರಶಸ್ತಿಯೂ ದಕ್ಕಿತ್ತು. ಇವರು ಸಂಪಾದಿಸಿದ ತಟ್ಟು ಚಪ್ಪಾಳೆ ಪುಟ್ಟ ಮಗು- ಎಂಬ ಮಕ್ಕಳ ಪದ್ಯಗಳ ಸಂಕಲನದಿಂದಾಗಿ ಇವರು ಕನ್ನಡ ಮಕ್ಕಳ ಸಾಹಿತ್ಯದಲ್ಲೂ ಗಟ್ಟಿ ಜಾಗ ಪಡೆದಿದ್ದಾರೆ. ಕನ್ನಡ ಪುಸ್ತಕ ಪ್ರಾಧಿಕಾರ ಪ್ರಕಟಿಸಿದ ಇವರ ಪಾಪು ಗಾಂಧಿ ಗಾಂಧಿ ಬಾಪು ಆದ ಕತೆ ( ಇದು ಪ್ರಕಟವಾದ ಎರಡು ವರ್ಷಗಳಲ್ಲಿ ನಾಲ್ಕು ಮುದ್ರಣ ಕಂಡಿದೆ) ಕನ್ನಡದ ಮಕ್ಕಳಿಗೆ ಮಹಾತ್ಮ ಗಾಂಧಿಯನ್ನು ಹೊಸದಾಗಿ ಪರಿಚಯಿಸಿದೆ.ಈ ಕೃತಿ ೨೦೧೦ ನೇ ಸಾಲಿನ ಕೇಂದ್ರ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ ಗಳಿಸಿದೆ.

ಉಲ್ಲೇಖಗಳು
 
ಸಾಹಿತಿಗಳು
ಎಚ್.ಕೆ.ಅನಂತರಾವ್

ಎಚ್.ಕೆ. ಅನಂತರಾವ್ ಇವರು ಹೈದರಾಬಾದದಲ್ಲಿ ನೆಲೆಸಿರುವ ಲೇಖಕರು. ಇವರ ಕಾದಂಬರಿ 'ಅಂತ'  ಸುಧಾ - ವಾರಪತ್ರಿಕೆಯಲ್ಲಿ ಧಾರಾವಾಹಿಯಾಗಿ ಪ್ರಕಟವಾಗಲು ಕನ್ನಡ ಪತ್ತೇದಾರಿ ಸಾಹಿತ್ಯದಲ್ಲಿ ಹೊಸ ಯುಗ ಪ್ರಾರಂಭವಾಯಿತೆನ್ನಬೇಕು.ಆ ನಂತರ ಇದೇ ಕಾದಂಬರಿ ಇದೇ ಹೆಸರಿನಲ್ಲಿ ಚಲನಚಿತ್ರವಾಯಿತು.ಅಂಬರೀಶ್ ಈ ಚಲನಚಿತ್ರದ ನಾಯಕರಾಗಿ ಅಭಿನಯಿಸಿ ತುಂಬಾ ಖ್ಯಾತರಾದರು.

ಕೃತಿಗಳು

ಪತ್ತೇದಾರಿ ಕಾದಂಬರಿ
 ಜಾಲ
 ಶೋಧನೆ
 ಸೆಳೆತ
 ಅಂತ
 ಅಂಜಿಕೆ
 ಓಟ
 ಜನಜನಕ
 ಸುಶೀಲ್
 ಶಾಂತಿ ಶೋಧ
 ಅಂತ-೨
 ಅಪೂರ್ವ
 ಕಿರಾತಕರು
 ಅನಾವರಣ
 ಸಾವಿನ ಸೀಳು
 ಮನೋಮಯ
 ಹುಡುಗಾಟ
 ಮಾಯಾದರ್ಪಣ
 ದೇವರಗುಡ್ಡ
 ಅಂತಕಿ
 ಅನಾಮಿಕರು
 ಬದುಕುಭಾಗ್ಯ
 ಬಿಡುಗಡೆ
 ಪ್ರತೀಕಾರ
 ಮುಹೂರ್ತ
 ನಿರಂತರ
 ಭ್ರಮಣ
 ಜಯ 
 ಭೋಗ
 ಹಸ್ತಿನಾಪುರ
 ಮುಕ್ತಿ
 ಡಾಟ್ಕಾಮ್
 ಮತ್ತೊಂದು ಆಯಾಮ
 ಕೆಂಪು ಹಿಮ
 ಆವೇಷ

ಕಥಾಸಂಕಲನ
 ಮಜಲುಗಳು
 ಭಿಕಾರಿ

ಚಿತ್ರಕತೆ
 ಅಗೋಚರ
 ಅಲೆಗಳು
 ಆರಂಭ
 ಆಗಂತುಕ

ಚುಟುಕು
ಎಚ್.ಕೆ. ಅನಂತರಾವ್
ಎಚ್.ಕೆ. ಅನಂತರಾವ್
ಮಾನಸ ಸರೋವರ

೧೯೮೨ರಲ್ಲಿ ಬಿಡುಗಡೆ ಕಂಡ ಕನ್ನಡ ಚಿತ್ರರಂಗ - ಮಾನಸ ಸರೋವರ (ಚಲನಚಿತ್ರ)
 ಟಿಬೆಟ್ಟಿನ ಪ್ರಸ್ಥಭೂಮಿಯಲ್ಲಿರುವ ಸರೋವರ - ಮಾನಸಸರೋವರ (ಸ್ಥಳ)

 ೧೯೮೨
ಚಾಂದ್ರಾಯಣ ವ್ರತ

ಪದ್ಮ ಪುರಾಣದಲ್ಲಿ  ಉಲ್ಲೇಖಿತವಾಗಿರುವ ಒಂದು ಧಾರ್ಮಿಕ ವ್ರತ. ಪಾಪ ಪರಿಹಾರಾರ್ಥಕವಾಗಿ ಮಾಡುವ ಶರೀರ ದಂಡನೆಯ ವ್ರತವಿದು.ಚಂದ್ರನ ವೃದ್ಧಿ-ಕ್ಷಯವನ್ನು ಅವಲಂಬಿಸಿರುವ ವ್ರತ.

ಈ ವ್ರತದಂತೆ ಅಮಾವಾಸ್ಯೆಯ ದಿನಉಪವಾಸವನ್ನು ಮಾಡಬೇಕು.  ನಂತರ ಚಂದ್ರನ ಪ್ರಗತಿಯಂತೆ ದಿನಕ್ಕೊಂದು ತುತ್ತಿನಂತೆ ಆಹಾರವನ್ನು ಹೆಚ್ಚಿಸುತ್ತಾ ಹೋಗಬೇಕು.  ಅಂದರೆ ಪಾಡ್ಯದ ದಿನ ಒಂದು ತುತ್ತನ್ನೂ, ಬಿದಿಗೆಯ ದಿನ ಎರಡು ತುತ್ತನ್ನೂ, ತದಿಗೆಯ ದಿನ ಮೂರು ತುತ್ತು ಆಹಾರವನ್ನೂ ಸೇವಿಸಬೇಕು.  ಅಂತೆಯೇ ಹುಣ್ಣಿಮೆಯ ದಿನ ೧೫ ತುತ್ತುಗಳ ಆಹಾರ ಸೇವನೆ ಮಾಡಬೇಕು.  

ಮತ್ತೆ ಕೃಷ್ಣ ಪಕ್ಷ ಪ್ರಾರಂಭವಾಗಲು ಆಹಾರ ಸೇವನೆಯನ್ನು ಕಡಿಮೆ ಮಾಡುತ್ತಾ ಹೋಗಬೇಕು.  ಇದರಂತೆ ಹುಣ್ಣಿಮೆಯ ಮಾರನೆಯದಿನ ೧೪ ತುತ್ತು, ಅದರ ನಂತರದ ದಿನ ೧೩ ತುತ್ತುಗಳ ಆಹಾರ ಸೇವನೆ.  ಹೀಗೆ ಮುಂದೆ
ಅಮಾವಾಸ್ಯೆಯ ದಿನ ಒಂದು ತುತ್ತೂ ಅನ್ನಾಹಾರ ಸೇವಿಸದೇ ಉಪವಾಸ ಮಾಡಬೇಕು.   ಈ ವ್ರತದ ಆಚರಣೆಯಿಂದ ಮಾಡಿರುವ ಪಾಪಗಳಿಗೆ ಪ್ರಾಯಶ್ಚಿತ್ತ ದೊರೆಯುತ್ತದೆ ಎಂಬ ನಂಬಿಕೆ ಇದೆ. 

ವರ್ಗ : ಹಿಂದೂ ಧರ್ಮ
 ಧರ್ಮ
ಅಧ್ಯಾತ್ಮ
ಏಪ್ರಿಲ್ ೧

- ಏಪ್ರಿಲ್ ತಿಂಗಳ ಮೊದಲ ದಿನ. ಗ್ರೆಗೋರಿಯನ್ ಕ್ಯಾಲೆಂಡರ್ ವರ್ಷದಲ್ಲಿನ ೯೧ನೇ ದಿನ(ಅಧಿಕ ವರ್ಷದಲ್ಲಿ ೯೨ನೇ ದಿನ). ಈ ದಿನದ ನಂತರ ವರ್ಷದಲ್ಲಿ, ೨೭೪ ದಿನಗಳಿರುತ್ತವೆ. ಈ ದಿನಾಂಕವು ಸೋಮವಾರ ಅಥವಾ ಮಂಗಳವಾರ (ಪ್ರತಿ ೪೦೦ ವರ್ಷಕ್ಕೆ ೫೭ ಬಾರಿ) ಬರುವುದಕ್ಕಿಂತ ಬುಧವಾರ, ಶುಕ್ರವಾರ ಅಥವಾ ಭಾನುವಾರ (ಪ್ರತಿ ೪೦೦ ವರ್ಷಕ್ಕೆ ೫೮ ಬಾರಿ) ಹೆಚ್ಚಾಗಿ ಬರುತ್ತದೆ. ಗುರುವಾರ ಅಥವಾ ಶನಿವಾರ (೫೬ ಬಾರಿ) ಬರುವುದು ಬಹಳವೇ ಅಪರೂಪ.

ಪ್ರಮುಖ ಘಟನೆಗಳು
೧೯೩೫ - ಭಾರತೀಯ ರಿಸರ್ವ್ ಬ್ಯಾಂಕ್ ಅಸ್ತಿತ್ವಕ್ಕೆ ಬಂತು.
೧೯೬೭ - ಸಾರಿಗೆ ಯುನೈಟೆಡ್ ಸ್ಟೇಟ್ಸ್ ಡಿಪಾರ್ಟ್ಮೆಂಟ್ ಕಾರ್ಯಾಚರಣೆ ಆರಂಭವಾಗುತ್ತದೆ.
೨೦೦೪ - ಗೂಗಲ್ ಜಿಮೈಲ್ ನ್ನು ಬಹಿರಂಗ ಪಡಿಸಿತು.

ಜನನ
೧೮೮೯ - ಕೆ ಬಿ ಹೆಡ್ಗೆವಾರ್, ಭಾರತದ ಸಂಗೀತಗಾರ ಮತ್ತು ಕಾರ್ಯಕರ್ತ.
೧೯೪೧ - ಅಜಿತ್ ವಾಡೇಕರ್, ಭಾರತೀಯ ಕ್ರಿಕೆಟಿಗ, ತರಬೇತುದಾರ, ಮತ್ತು ಮ್ಯಾನೇಜರ್.

ನಿಧನ
೨೦೧೨ - ಎನ್ ಕೆ ಪಿ ಸಾಳ್ವೆ, ಭಾರತೀಯ ಅಕೌಂಟೆಂಟ್ ಹಾಗೂ ರಾಜಕಾರಣಿ.

ಹಬ್ಬಗಳು/ಆಚರಣೆಗಳು/ವಿಷೇಶತೆಗಳು
೧೫೭೮ - ರಕ್ತ ಪರಿಚಲನೆ ಮತ್ತು ಹೃದಯದ ಕಾರ್ಯದ ಬಗ್ಗೆ ಸಂಶೋಧನೆ ನಡೆಸಿದ ವಿಜ್ಞಾನಿ ವಿಲಿಯಂ ಹಾರ್ವೆ.
 ವಿಶ್ವದಾದ್ಯಂತ ಮೂರ್ಖರ ದಿನಾಚರಣೆ

ಹೊರಗಿನ ಸಂಪರ್ಕಗಳು

ಇತಿಹಾಸದಲ್ಲಿ ಈ ದಿನ 
ವಿಜ್ಞಾನ ಕ್ಷೇತ್ರದಲ್ಲಿ ಈ ದಿನ
ದಿ ಹಿಸ್ಟರಿ ಚಾನೆಲ್: ಇತಿಹಾಸದಲ್ಲಿ ಈ ದಿನ
ಆನ್-ದಿಸ್-ಡೇ ತಾಣ

ದಿನಗಳು
ಏಪ್ರಿಲ್
ಆಗಸ್ಟ್ ೧೦

ಆಗಸ್ಟ್ ೧೦ - ಆಗಸ್ಟ್ ತಿಂಗಳಿನ ಹತ್ತನೇ ದಿನ. ಗ್ರೆಗೋರಿಯನ್ ಕ್ಯಾಲೆಂಡರ್ ವರ್ಷದ ೨೨೨ನೇ ದಿನ (ಅಧಿಕ ವರ್ಷದಲ್ಲಿ ೨೨೩ನೇ ದಿನ). ಈ ದಿನದ ನಂತರ, ವರ್ಷದಲ್ಲಿ ೧೪೩ ದಿನಗಳು ಇರುತ್ತವೆ.

ಪ್ರಮುಖ ಘಟನೆಗಳು
 ೬೧೦ - ಇಸ್ಲಾಂ ಸಂಪ್ರದಾಯದ ಪ್ರಕಾರ ಮೊಹಮದ್ ಖುರಾನ್ ಅನ್ನು ಸ್ವೀಕರಿಸಲು ಪ್ರಾರಂಭವಾದ ದಿನ. 
 ೧೫೧೯ - ಭೂಮಿಯನ್ನು ಸುತ್ತುಹಾಕಲು ಫೆರ್ಡಿನೆಂಡ್ ಮೆಗಲನ್ನ ಐದು ಹಡಗುಗಳು ಸ್ಪೇನ್ನ ಸೆವಿಲ್ ಪಟ್ಟಣದಿಂದ ತೆರಳಿದವು. 
 ೧೭೯೨ - ಫ್ರೆಂಚ್ ಕ್ರಾಂತಿಯ ಪ್ರತಿಭಟನಕಾರರು ತ್ಯೂಲರೀಸ್ ಅರಮನೆಯನ್ನು ಮುತ್ತಿಗೆ ಹಾಕಿ ಚಕ್ರವರ್ತಿ ಹದಿನಾರನೇ ಲೂಯಿಯನ್ನು ಬಂಧಿಸಿದರು.

ಜನನ
 ೧೮೯೪ - ವಿ.ವಿ. ಗಿರಿ, ಭಾರತದ ರಾಷ್ಟ್ರಪತಿ.

ನಿಧನ

ಹಬ್ಬಗಳು/ಆಚರಣೆಗಳು

ಹೊರಗಿನ ಸಂಪರ್ಕಗಳು
ಇತಿಹಾಸದಲ್ಲಿ ಈ ದಿನ 
ವಿಜ್ಞಾನ ಕ್ಷೇತ್ರದಲ್ಲಿ ಈ ದಿನ
ದಿ ಹಿಸ್ಟರಿ ಚಾನೆಲ್: ಇತಿಹಾಸದಲ್ಲಿ ಈ ದಿನ
ಆನ್-ದಿಸ್-ಡೇ ತಾಣ

೧
೧
೧೮೮೯



ಪ್ರಮುಖ ಘಟನೆಗಳು

ಜನನ 
 ನವೆಂಬರ್ ೧೪ - ಭಾರತದ ಮೊದಲ ಪ್ರಧಾನಮಂತ್ರಿ ಜವಾಹರಲಾಲ್ ನೆಹರು

ನಿಧನ 

೧೮೮೯
ವರ್ಷಗಳು
ಜಯನಗರ, ಬೆಂಗಳೂರು

ಬೆಂಗಳೂರು ನಗರದ ದಕ್ಷಿಣ ಭಾಗದಲ್ಲಿರುವ ಜಯನಗರ, ಏಷಿಯಾದಲ್ಲಿನ ಅತಿ ದೊಡ್ಡ ಬಡಾವಣೆಗಳಲ್ಲಿ ಒಂದಾಗಿದೆ. ಜಯನಗರವು ಬಸವನಗುಡಿ, ಜೆ.ಪಿ.ನಗರ, ಬನಶಂಕರಿ ಹಾಗು ಬಿ.ಟಿ.ಎಮ್. ಬಡಾವಣೆಗಳಿಂದ ಸುತ್ತುವರಿದಿದೆ.

ಇತಿಹಾಸ
ಜಯನಗರದ ಹೆಸರು ಮೈಸೂರಿನ ಮಹಾರಾಜರಾಗಿದ್ದ ಶ್ರೀ ಜಯಚಾಮರಾಜೇಂದ್ರ ಒಡೆಯರ ಹೆಸರಿನಿಂದ ಬಂದಿರುವುದಾಗಿ ಒಂದು ಜನೋಕ್ತಿಯಿದೆ.

ಸಂಸ್ಕೃತಿ
ಸಾಂಸ್ಕೃತಿಕವಾಗಿ ಜಯನಗರವು ಒಂದು ಪ್ರಮುಖ ಕೇಂದ್ರವಾಗಿದೆ. ಇಲ್ಲಿ ಕನ್ನಡಿಗರು ಬಹುಸಂಖ್ಯಾತರಾಗಿದ್ದಾರೆ.ಇಲ್ಲಿ ಬಹುಮಹಡಿಯ ಕಾಂಪ್ಲೆಕ್ಸ್ ನಾಲ್ಕನೆಯ ಬ್ಲಾಕ್ ನಲ್ಲಿ ಇರುವುದರಿಂದ ಇದು ಬಹಳ ಜನಪ್ರಿಯ ಸ್ಠಳವಾಗಿದೆ.

Geographic location

ಬೆಂಗಳೂರಿನ ರಸ್ತೆಗಳು ಮತ್ತು ಬಡಾವಣೆಗಳು
ದೊಮ್ಮಲೂರು

ಬೆಂಗಳೂರಿನ ಪೂರ್ವ ಭಾಗದಲ್ಲಿರುವ ದೊಮ್ಮಲೂರು, ಬೆಂಗಳೂರಿನ ಪ್ರಮುಖ ಬಡಾವಣೆಗಳಲ್ಲಿ ಒಂದಾಗಿದೆ.  ಬೆಂಗಳೂರು ವಿಮಾನನಿಲ್ದಾಣದ 
ಇದು 1949 ರಲ್ಲಿ ಮೈಸೂರು ರಾಜ್ಯದ ವರ್ಗಾಯಿಸಲಾಯಿತು ತನಕ ದೊಮ್ಮಲೂರು ಹಿಂದಿನ ಬೆಂಗಳೂರು ಸಿವಿಲ್ ಮತ್ತು ಮಿಲಿಟರಿ ನಿಲ್ದಾಣ, ಬ್ರಿಟಿಷ್ ಆಳ್ವಿಕೆಯ ಮದ್ರಾಸ್ ಅಡಿಯಲ್ಲಿ ಸೇರಿಸಲಾಯಿತು.
ಸಮೀಪವಿರುವ ದೊಮ್ಮಲೂರಿನಲ್ಲಿ ಅನೇಕ ಮಾಹಿತಿ ತಂತ್ರಜ್ಞಾನ ಸಂಸ್ಥೆಗಳಿವೆ. ದೊಮ್ಮಲೂರು ಬಹುರಾಷ್ಟ್ರೀಯ ಸಾಫ್ಟ್ವೇರ್ ಕಂಪನಿಗಳು ಮತ್ತು ವ್ಯವಹಾರ ಪ್ರಕ್ರಿಯೆ ಹೊರಗುತ್ತಿಗೆ ಕಂಪನಿಗಳು ಕಚೇರಿಗಳಿಂದ ಸುತ್ತುವರೆದಿದೆ.

ಇತಿಹಾಸ
ದೊಮ್ಮಲೂರಿನ ಹೆಸರು ತೆಲುಗು ಭಾಷೆಯ ದೋಮ(ಸೊಳ್ಳೆ) ಶಬ್ದ ದಿಂದ ಉಗಮವಾಗಿದೆಯೆಂದು ಹೇಳಲಾಗುತ್ತದೆ. ಬೆಂಗಳೂರಿನ ಹಲಸೂರಿನ ಶ್ರೀ ಸೋಮೇಶ್ವರ ದೇವಸ್ಥಾನ ಹಾಗು ಗವಿಪುರದ ಶ್ರೀ ಗವಿ ಗಂಗಾಧರೇಶ್ವರ ದೇವಸ್ಥಾನದ ನಂತರ ಪ್ರಾಚೀನ ದೇವಸ್ಥಾನವಾದ ಶ್ರೀ ಚೂಕ್ಕನಾಥಸ್ವಾಮಿ ದೇವಸ್ಥಾನ ದೊಮ್ಮಲೂರಿನಲ್ಲಿದೆ. ಈ ದೇವಸ್ಥಾನವು ಚೊಳರ ಕಾಲದ್ದೆಂದು ಹೇಳಲಾಗುತ್ತದೆ.

ಇಂದಿನ ದೊಮ್ಮಲೂರು
ದೊಮ್ಮಲೂರಿನಲ್ಲಿ ಅನೇಕ ಪ್ರಮುಖ ಮಿಲಿಟರಿ ಸಂಸ್ಥೆಗಳಿದೆ. ಬೆಂಗಳೂರಿನಲ್ಲಿನ ಅತಿ ದೊಡ್ಡ ಮೇಲ್ಸೇತುವಗಳಲ್ಲಿ ಒಂದಾದ ದೊಮ್ಮಲೂರು ಮೇಲ್ಸೇತುವೆ ಇದೆ. 

ಬೆಂಗಳೂರಿನ ರಸ್ತೆಗಳು ಮತ್ತು ಬಡಾವಣೆಗಳು
ಹಲಸೂರು

ಬೆಂಗಳೂರು ನಗರದ ಪೂರ್ವ ಭಾಗದಲ್ಲಿರುವ ಹಲಸೂರು, ಹಳೇ ಬೆಂಗಳೂರಿನ ಪ್ರದೇಶಗಳಲ್ಲಿ ಒಂದು. ಹಲಸೂರೂ, ದೊಮ್ಮಲೂರು,ಇಂದಿರಾನಗರ, ಎಂ.ಜಿ.ರಸ್ತೆ ಹಾಗು ಬೈಯಪ್ಪನ ಹಳ್ಳಿ ಗಳಿಂದ ಸುತ್ತುವರಿದಿದೆ. ಇದು ಹಲವಾರು ದೇವಾಲಯಗಳಿಗೆ ಮತ್ತು ಬದಲಿಗೆ ಕಿರಿದಾದ ರಸ್ತೆಗಳಿಗೆ ಹೆಸರುವಾಸಿಯಾಗಿದೆ.

ಇತಿಹಾಸ
ಹಲಸೂರು ಮೊದಲನೇ ಕೆಂಪೇಗೌಡ (೧೫೧೩-೧೫೬೯) ವಿಜಯನಗರದ ಅರಸರು ಬಳುವಳಿಯಾಗಿ ನೀಡಿದರು. ಬೆಂಗಳೂರಿನ ಅತೀ ದೊಡ್ಡ ಕೆರೆಗಳಲ್ಲಿ ಒಂದಾದ ಹಲಸೂರು ಕೆರೆಯನ್ನು ಎರಡನೇ ಕೆಂಪೇಗೌಡ ನಿರ್ಮಿಸಿದರು, ಮತ್ತು ಬೆಂಗಳೂರಿನ ಗೌಡ ರಾಜರು ನಿರ್ಮಿಸಿದ ಕೆರೆಗಳಲ್ಲಿ ಬದುಕುಳಿದಿರುವ ಕೆರೆ ಇದಾಗಿದೆ. ಮೊದಲ ಬ್ರಿಟಿಷ್ ಸೇನಾ ನಿಲ್ದಾಣವು ೧೮೦೭ ರಲ್ಲಿ ಹಲಸೂರಿನಲ್ಲಿ ಸ್ಥಾಪನೆಯಾಯಿತು.

ಹಲಸೂರು ಕೆರೆಯ ಬಳಿ ಒಂದು ದೊಡ್ಡ ಹಲಸಿನಹಣ್ಣಿನ ತೋಟವಿತ್ತು. ಹಾಗಾಗಿ ಆ ಪ್ರದೇಶಕ್ಕೆ ಹಲಸೂರು ಎಂದು ಹೆಸರು ಬಂದಿತು ಎಂಬುದು ವಾಡಿಕೆ. ಬ್ರಿಟಿಷ್ ಆಳ್ವಿಕೆಯ ಸಂದರ್ಭದಲ್ಲಿ 'ಹಲಸೂರು' ಎಂಬ ಹೆಸರು ಆಂಗ್ಲೀಕೃತಗೊಳಿಸಲ್ಪಟ್ಟಿತು.

ದೇವಾಲಯಗಳು
ಹೊಯ್ಸಳ ಕಾಲದ ಶ್ರೀ ಸೋಮೇಶ್ವರ ದೇವಾಲಯ ಇಲ್ಲಿನ ಪ್ರಮುಖ ದೇವಾಲಯಗಳಲ್ಲಿ ಒಂದು. ಇಲ್ಲಿನ ರಾಮಕೃಷ್ಣ ಮಠವು ಸುಮಾರು ನೂರು ವರ್ಷಗಳಿಂದ ಕಾರ್ಯ ನಿರ್ವಹಿಸುತ್ತಿದೆ.

ಉಲ್ಲೇಖಗಳು

ಬೆಂಗಳೂರಿನ ರಸ್ತೆಗಳು ಮತ್ತು ಬಡಾವಣೆಗಳು
ಗಾಂಧಿನಗರ

ಗಾಂಧಿನಗರ ಹೆಸರಿಗೆ ಸಂಬಂಧಪಟ್ಟಂತೆ ಈ ಕೆಳಕಂಡ ಲೇಖನಗಳಿವೆ:

 ಗಾಂಧಿನಗರ (ಗುಜರಾತ್)  (ಗುಜರಾತ್ ರಾಜ್ಯದ ರಾಜಧಾನಿ)
 ಗಾಂಧಿನಗರ (ಬೆಂಗಳೂರು) (ಬೆಂಗಳೂರಿನ ಪ್ರಮುಖ ಬಡಾವಣೆಗಳಲ್ಲೊಂದು)
 ಗಾಂಧಿನಗರ (ಚಲನಚಿತ್ರ) (೧೯೬೮ರಲ್ಲಿ ಬಿಡುಗಡೆಯಾದ ಕನ್ನಡ ಚಲನಚಿತ್ರ)

ರಾಜಕುಮಾರ್_ಚಲನಚಿತ್ರಗಳು
ಚೀನೀ ನಾಗರ

ನಾಗರಹಾವು (ದ್ವಂದ್ವ ನಿವಾರಣೆ)

ಚೀನಾದೇಶದ ನಾಗರಹಾವು 
ಎಲಪಿದೇ ವರ್ಗಕ್ಕೆ ಸೇರುವ ವಿಷಪೂರಿತ ಹಾವು.

ಪ್ರಭೇದ:	ನಜ ನಜ

ವಾಸಸ್ಥಾನ:	ಚೀನಾ; 
ಸ್ವಭಾವ:	ವಿಷಕಾರಿ. ಇದರ ವಿಷ ಶಕ್ತಿಶಾಲಿ ನ್ಯೂರೋಟಾಕ್ಸಿನ್‍ಗಳನ್ನೊಳಗೊಂಡಿದೆ. ಈ ವಿಷ ಸ್ನಾಯು ಮತ್ತು ಉಸಿರು ಅಥವಾ ಹೃದಯಾಘಾತದ ಮೇಲೆ ಹೆಚ್ಚು ಪರಿಣಾಮವುಂಟುಮಾಡುತ್ತದೆ.

ಆಹಾರ:		ಇಲಿ, ಮೊಲ, ಕಪ್ಪೆ, ಪಕ್ಷಿ ಮರಿಗಳು ಇತ್ಯಾದಿ

ತೋರಿಕೆ ಮತ್ತು ವಿವರ 
ನಾಗರಹಾವಿನ ಪ್ರಮಖವಾಗಿ ಗುರುತಿಸಬಹುದಾದ ಲಕ್ಷಣ ಅದರ ಹೆಡೆ. ಬಹಳ ವಿಷಪೂರಿತ ಹಾವುಗಳಲ್ಲೂ ಸಹ ಒಂದು

ಹಿಂದೂ ಧರ್ಮ
ಹಿಂದೂ ಧರ್ಮದಲ್ಲಿ ನಾಗರಹಾವನ್ನು ದೇವತೆಯೆಂದು(ನಾಗದೇವತೆ, ನಾಗಪ್ಪ) ಪರಿಗಣಿಸಲಾಗುತ್ತದೆ.

ಈ ಪುಟಗಳನ್ನೂ ನೋಡಿ
ನಾಗರಹಾವು ಭಾರತದ ನಾಗರ
 ನಾಗರ ಪಂಚಮಿ

Gallery

ಉಲ್ಲೇಖ
ಹಾವುಗಳು

ಪ್ರಾಣಿಗಳು

en:Chinese cobra
ನಾಗರಹಾವು (ಚಲನಚಿತ್ರ ೨೦೦೨)

ನಾಗರಹಾವು - ೨೦೦೨ರಲ್ಲಿ ತೆರೆಕಂಡ ಕನ್ನಡ ಚಲನಚಿತ್ರಗಳಲ್ಲೊಂದು.

ಹಿಂದಿ ಭಾಷೆಯಲ್ಲಿನ  ಬಾಜಿಗರ್ ಚಲನಚಿತ್ರದ ರಿಮೇಕ್ ಈ ಚಿತ್ರ.

ಸ್ವಾರಸ್ಯ

 ಈ ಚಿತ್ರವು, ನಟಿ ಜ್ಯೋತಿಕ ಅಭಿನಯದ ಮೊದಲ ಕನ್ನಡ ಚಲನಚಿತ್ರ
 ಮೂಲಚಿತ್ರದಲ್ಲಿ(ಹಿಂದಿಯ ಬಾಜಿಗರ್) ಇಬ್ಬರು ನಾಯಕಿಯರು (ಶಿಲ್ಪಾಶೆಟ್ಟಿ ಮತ್ತು ಕಾಜೋಲ್) ಅಭಿನಯಿಸಿದ್ದರೆ, ಈ ಚಿತ್ರದಲ್ಲಿ ಜ್ಯೋತಿಕ ದ್ವಿಪಾತ್ರದಲ್ಲಿ ನಟಿಸಿದ್ದಾರೆ.

ವರ್ಷ-೨೦೦೨ ಕನ್ನಡಚಿತ್ರಗಳು
ಗಾಂಧಿನಗರ (ಬೆಂಗಳೂರು)

ಗಾಂಧಿನಗರ - ಕರ್ನಾಟಕದ ರಾಜಧಾನಿ ಬೆಂಗಳೂರಿನ ಪ್ರಮುಖ ಬಡಾವಣೆಗಳಲ್ಲೊಂದು. ಕನ್ನಡ ಚಿತ್ರರಂಗದ ಕೇಂದ್ರ ಸ್ಥಳ ಎಂದು ಈ ಬಡಾವಣೆಯು ಹೆಸರಾಗಿದೆ.

ಈ ಬಡಾವಣೆಯು ಬೆಂಗಳೂರು ಕೆಂಪೇಗೌಡ ಬಸ್ ನಿಲ್ದಾಣದಿಂದ ಸುಮಾರು ೧ ಕಿಲೋಮೀಟರ್ ದೂರದಲ್ಲಿದೆ.

ಉಲ್ಲೇಖಗಳು

ಬೆಂಗಳೂರಿನ ರಸ್ತೆಗಳು ಮತ್ತು ಬಡಾವಣೆಗಳು
ತಾಯಿ

ತಾಯಿ ಹೆಸರಿನ ಕನ್ನಡ ಚಲನಚಿತ್ರದ ಬಗ್ಗೆ ಲೇಖನ ತಾಯಿ (ಚಲನಚಿತ್ರ) ಮತ್ತು ಅವ್ವ (ಚಲನಚಿತ್ರ) ಪುಟದಲ್ಲಿದೆ. 

ತಾಯಿ ಎಂಬುದು ಒಂದು ಪ್ರಾಣಿಗೆ ಜನ್ಮ ಕೊಡುವ ನೈಸರ್ಗಿಕ ಸ್ತ್ರೀಯಾಗಿರಬಹುದು, ಅಥವಾ ಸಾಮಾಜಿಕವಾಗಿ ಪೋಷಿಸುವ ಸ್ತ್ರೀಯಾಗಿರಬಹುದು. ಹಲವು ಬಾರಿ ಈ ಎರಡು ಕಾರ್ಯಗಳನ್ನು ಒಬ್ಬಳೇ ಮಾಡಬಹುದು.

ಪ್ರಪಂಚದ ಹಲವೆಡೆಯ ಚಿತ್ರಗಳು

ಉಲ್ಲೇಖಗಳು

ಜೀವನ
ಸಮಾಜ
ಬೆಂಗಳೂರು ವೈದ್ಯಕೀಯ ವಿದ್ಯಾಲಯ

ಬೆಂಗಳೂರು ಮೆಡಿಕಲ್ ಕಾಲೇಜ್, (ಈಗ ಮರುನಾಮಕರಣ ಬೆಂಗಳೂರು ಮೆಡಿಕಲ್ ಕಾಲೇಜ್ ಮತ್ತು ಸಂಶೋಧನಾ ಸಂಸ್ಥೆ, ಜನಪ್ರಿಯವಾಗಿ ಬಿಎಂಸಿ) ಕರ್ನಾಟಕ ಸರ್ಕಾರದ  ಒಂದು ವೈದ್ಯಕೀಯ ಕಾಲೇಜು ಮತ್ತು ಸಂಶೋಧನಾ ಸಂಸ್ಥೆ. ಇದು ಕೆ.ಆರ್ ರಸ್ತೆ, ಸಿಟಿ ಮಾರುಕಟ್ಟೆ  ಬೆಂಗಳೂರಿನಲ್ಲಿದೆ .  ಇದು  ಸರ್ಕಾರಿ ವೈದ್ಯಕೀಯ ಕಾಲೇಜು . ಬಿಎಂಸಿ ರಾಜೀವ್ ಗಾಂಧಿ ಆರೋಗ್ಯ ವಿಜ್ಞಾನ ವಿಶ್ವವಿದ್ಯಾಲಯ, ಜಯನಗರ, ಬೆಂಗಳೂರು ಅಡಿಯಲ್ಲಿ ಒಂದು ಸ್ವಾಯತ್ತ ಸಂಸ್ಥೆಯಾಗಿದೆ. ಇದರ ಅಡಿಯಲ್ಲಿ ನಾಲ್ಕು ಪ್ರಮುಖ ಆಸ್ಪತ್ರೆಗಳು  (ವಿಕ್ಟೋರಿಯಾ, ಬೌರಿಂಗ್, ವಾಣಿ ವಿಲಾಸ ಮತ್ತು ಮಿಂಟೋ), ಇನ್ನೂ ಹಲವು ಆಸ್ಪತ್ರೆಗಳ ಜೊತೆ ಹೊಂದಾಣಿಕೆ ಹೊಂದಿದೆ.

ವಿಭಾಗಗಳು

ಅನ್ಯಾಟಮಿ
ಅರಿವಳಿಕೆ
ಬಯೋಕೆಮಿಸ್ಟ್ರಿ
ಕಾರ್ಡಿಯಾಲಜಿ
ಕಾರ್ಡಿಯೋ ತೋರಸಿಕ್ ಸರ್ಜರಿ
ಇಎನ್ಟಿ
ಫರೆನ್ಸಿಕ್ ಮೆಡಿಸಿನ್
ಜನರಲ್ ಮೆಡಿಸಿನ್
ಜನರಲ್ ಸರ್ಜರಿ
ವೈದ್ಯಕೀಯ ಗ್ಯಾಸ್ಟ್ರೋಎಂಟರಾಲಜಿ
ಮೈಕ್ರೋಬಯಾಲಜಿ
ನ್ಯೂರಾಲಜಿ
ನರಶಸ್ತ್ರಕ್ರಿಯೆ
ಓಬಿಜಿ 
ನೇತ್ರವಿಜ್ಞಾನ
ಆರ್ತ್ರೋಪೆಡಿಕ್ಸ್
ಪಿ & ಎಸ್.ಎಂ.
ಪೀಡಿಯಾಟ್ರಿಕ್ಸ್
ಪೀಡಿಯಾಟ್ರಿಕ್ ಸರ್ಜರಿ
ಪೆಥಾಲಜಿ
ಫಾರ್ಮಕಾಲಜಿ
ಶರೀರಶಾಸ್ತ್ರ
ಪ್ಲಾಸ್ಟಿಕ್ ಶಸ್ತ್ರಚಿಕಿತ್ಸೆ
ಸೈಕಿಯಾಟ್ರಿ
ಶ್ವಾಸಕೋಶದ ವೈದ್ಯಶಾಸ್ತ್ರ
ರೇಡಿಯೋ ರೋಗನಿರ್ಣಯ
ರೇಡಿಯೊ
ಚರ್ಮ ಮತ್ತು ಎಸ್ಟಿಡಿ
ಸರ್ಜಿಕಲ್ ಗ್ಯಾಸ್ಟ್ರೋಎಂಟರಾಲಜಿ
ಟ್ರಾನ್ಫ್ಯೂಸಿಯೋನ್ ಮೆಡಿಸಿನ್

ಬಾಹ್ಯ ಸಂಪರ್ಕಗಳು
 BMC Alumni Association
 CET Karnataka 
 College details 
 BMC goes into e-teaching mode 
 SDS TB Sanitorium  

ಶಿಕ್ಷಣ
ವೈದ್ಯಕೀಯ
ಬೆಂಗಳೂರು
ಕರ್ನಾಟಕದ ವೈದ್ಯಕೀಯ ವಿದ್ಯಾಲಯಗಳು
ಶೈಕ್ಷಣಿಕ ಸಂಸ್ಥೆಗಳು
ಅನುಭವ

ಅನುಭವ ಒಂದು ಕಾರ್ಯದಲ್ಲಿ ಒಳಗೊಳ್ಳುವಿಕೆ ಅಥವಾ ಅದಕ್ಕೆ ಒಡ್ಡಿಕೆಯ ಮೂಲಕ ಗಳಿಸಲಾದ ಒಂದು ಘಟನೆ ಅಥವಾ ವಿಷಯದ ಜ್ಞಾನ ಅಥವಾ ಪಾಂಡಿತ್ಯ. ತತ್ವಶಾಸ್ತ್ರದಲ್ಲಿ "ಪ್ರಾಯೋಗಿಕ ಜ್ಞಾನ" ಅಥವಾ "ಅನುಭವಾತ್ಮಕ ಜ್ಞಾನ"ದಂತಹ ಪದಗಳನ್ನು ಅನುಭವವನ್ನು ಆಧರಿಸಿದ ಜ್ಞಾನವನ್ನು ಸೂಚಿಸಲು ಬಳಸಲಾಗುತ್ತದೆ. ಒಂದು ನಿರ್ದಿಷ್ಟ ಕ್ಷೇತ್ರದಲ್ಲಿ ಗಣನೀಯ ಅನುಭವವಿರುವ ವ್ಯಕ್ತಿಯು ತಜ್ಞನಾಗಿ ಖ್ಯಾತಿ ಗಳಿಸಬಹುದು. ಅನುಭವದ ಪರಿಕಲ್ಪನೆ ಸಾಮಾನ್ಯವಾಗಿ ಪ್ರಸ್ತಾಪಿತ ಜ್ಞಾನದ ಬದಲು ಪ್ರಾಯೋಗಿಕ ಅಥವಾ ಕಾರ್ಯವೈಧಾನಿಕ ಜ್ಞಾನವನ್ನು ಸೂಚಿಸುತ್ತದೆ: ಅಂದರೆ ಪುಸ್ತಕ ಕಲಿಕೆ ಬದಲು ಕಾರ್ಯದಲ್ಲಿ ಪಡೆದ ತರಬೇತಿ.

"ಅನುಭವ" ಪದವು, ಸ್ವಲ್ಪ ಅಸ್ಪಷ್ಟವಾಗಿ, ಮಾನಸಿಕವಾಗಿ ಅಸಂಸ್ಕರಿತ, ತಕ್ಷಣ ಗ್ರಹಿಸಿದ ಘಟನೆಗಳು ಜೊತೆಗೆ ಆ ಘಟನೆಗಳ ನಂತರದ ಚಿಂತನೆಯಿಂದ ಅಥವಾ ಅವುಗಳ ವ್ಯಾಖ್ಯಾನದಿಂದ ಗಳಿಸಲಾದ ಊಹಿಸಲಾದ ಬುದ್ಧಿವಂತಿಕೆ ಎರಡನ್ನೂ ಸೂಚಿಸಬಹುದು.

ಸ್ವಲ್ಪ ಬುದ್ಧಿವಂತಿಕೆ, ಅನುಭವ ಸಮಯದ ಅವಧಿಯಲ್ಲಿ ಸಂಗ್ರಹವಾಗುತ್ತದೆ, ಆದರೆ ಒಬ್ಬರು ಒಂದು ಒಂಟಿಯಾದ ನಿರ್ದಿಷ್ಟ ಕ್ಷಣಿಕ ಘಟನೆಯನ್ನು ಅನುಭವಿಸಬಹುದು ಮತ್ತು ಅದರಿಂದ ಸಾಮಾನ್ಯ ಬುದ್ಧಿವಂತಿಕೆ-ಅನುಭವ ಗಳಿಸಬಹುದು.

ಉಲ್ಲೇಖಗಳು

ಪ್ರಜ್ಞೆ
ಅರುಂಧತಿ ನಾಗ್

ಅರುಂಧತಿನಾಗ್ - ಮರಾಠಿ ಮೂಲದ ಕನ್ನಡ ರಂಗಭೂಮಿ ಕಲಾವಿದೆ, ಮತ್ತು ಕನ್ನಡ ಚಿತ್ರರಂಗದ ಹೆಸರಾಂತ ನಟಿಯರಲ್ಲೊಬ್ಬರು.
ಖ್ಯಾತ ನಟ, ನಿರ್ದೇಶಕ ಶಂಕರನಾಗ್ ಅವರ ಪತ್ನಿ ಅರುಂಧತಿನಾಗ್. ಈ ದಂಪತಿಗಳ ಮಗಳ ಹೆಸರು ಕಾವ್ಯ.
೧೯೯೦ರಲ್ಲಿ ನಡೆದ ರಸ್ತೆ ಅಪಘಾತವೊಂದರಲ್ಲಿ ಅರುಂಧತಿನಾಗ್ ಅವರ ಪತಿ ಶಂಕರನಾಗ್ ಮೃತರಾದರು.

ಬದುಕಿನ ವಿವರಗಳು
ಅರುಂಧತಿ ನಾಗ್ : ಕನ್ನಡ ರಂಗಭೂಮಿ ಹಾಗೂ ಚಲನಚಿತ್ರ ಕಲಾವಿದೆ.
ಪ್ರಸಿದ್ಧ ನಟ ಹಾಗೂ ನಿರ್ದೇಶಕ ಶಂಕರ್ ನಾಗ್ (ನೋಡಿ) ಅವರ ಪತ್ನಿ. ಇವರ
ಆರಂಭದ ಜೀವನ ಮುಂಬಯಿಯಲ್ಲಿ ಕಳೆಯಿತು. ಅಲ್ಲಿರುವಾಗ ಮುಂಬಯಿನ ಹವ್ಯಾಸಿ
ರಂಗಭೂಮಿಯ ಸಕ್ರಿಯ ವ್ಯಕ್ತಿಯಾಗಿದ್ದರು. ಮರಾಠಿ, ಗುಜರಾತಿ, ಹಿಂದಿ, ಇಂಗ್ಲಿಷ್
ಮೊದಲಾದ ಭಾಷೆಗಳಲ್ಲೂ ಅಭಿನಯಿಸಿದ್ದಾರೆ. ಇವರು ಕೆಲವೊಮ್ಮೆ ತಿಂಗಳಲ್ಲಿ 42 ಪ್ರದರ್ಶನಗಳನ್ನು ಕೊಟ್ಟದ್ದೂ ಇದೆ. ಈ ದಿನಗಳಲ್ಲೇ ಸಹ ರಂಗನಟ ಶಂಕರನಾಗ್
ಅವರ ಪರಿಚಯವಾಯಿತು. ಪರಿಚಯ ಪ್ರೇಮವಾಗಿ ವಿವಾಹ ವಾದರು. ಅನಂತರ
ಇಬ್ಬರೂ ಬೆಂಗಳೂರಿನಲ್ಲಿ ನೆಲೆಸಿ ರಂಗಭೂಮಿ ಹಾಗೂ ಚಲನಚಿತ್ರ - ಈ ಎರಡೂ
ಕ್ಷೇತ್ರಗಳಲ್ಲಿ ಇಬ್ಬರೂ ಕೆಲಸ ಮಾಡತೊಡಗಿದರು. ಈ ಎಲ್ಲ ಸಂದರ್ಭಗಳಲ್ಲಿ ಪತಿ
ಶಂಕರನಾಗ್‍ಗೆ ನೆರವಾದರು. ಕೆಲವು ಸಂದರ್ಭಗಳಲ್ಲಿ ಶಂಕರನಾಗ್ ಅವರಿಗೆ ಸಹಾಯಕ
ನಿರ್ದೇಶಕರಾಗಿಯೂ ಕೆಲಸ ಮಾಡಿದರು. ಶಂಕರನಾಗ್ ಹಿಂದಿಯ ಕಿರುತೆರೆಗಾಗಿ
ಸಿದ್ಧಪಡಿಸಿದ ಆರ್.ಕೆ.ನಾರಾಯಣ್ ಅವರ 
‘ಮಾಲ್ಗುಡಿ ಡೇಸ್’ ಇವರಿಬ್ಬರಿಗೂ
ಅಪಾರ ಖ್ಯಾತಿಯನ್ನು ತಂದುಕೊಟ್ಟಿತು. ಅರುಂಧತಿಯವರು ಅನೇಕ
ನಾಟಕ ಹಾಗೂ ಚಲನಚಿತ್ರಗಳಲ್ಲಿ
ಅಭಿನಯಿಸಿದ್ದಾರೆ. ನೋಡಿ ಸ್ವಾಮಿ
ನಾವಿರೋದು ಹೀಗೆ ಎಂಬ ನಾಟಕ
ಇವರ ಅಭಿನಯದ ಅತ್ಯಂತ ಜನ
ಪ್ರಿಯ ನಾಟಕ. ಇದು ಚಲನಚಿತ್ರವಾ
ಗಿಯೂ ಆಪಾರ ಯಶಸ್ವಿಯಾಯಿತು.
ಆಕ್ಸಿಡೆಂಟ್, ಗೋಲಿಬಾರ್, ಪರಮೇಶಿಯ ಪ್ರೇಮ ಪ್ರಸಂಗ ಇವರ ಅಭಿನಯದ ಇತರ ಚಿತ್ರಗಳು. ಮಣಿರತ್ನಂಅವರ ದಿಲ್‍ಸೆ ಎಂಬ ಹಿಂದಿ ಚಿತ್ರದಲ್ಲಿಒಂದು ಚಿಕ್ಕ ಪಾತ್ರದಲ್ಲಿ ಅಭಿನಯಿಸಿದ್ದಾರೆ. ಅನಂತರ `ಪಾ’ ಎಂಬ ಹಿಂದಿ ಚಿತ್ರದಲ್ಲಿಅಭಿನಯಿಸಿ ಅಪಾರ ಮನ್ನಣೆಗಳಿಸಿದರು. ಶಂಕರ್‍ನಾಗ್ ನಿರ್ದೇಶನದ ‘ಒಂದು ಮುತ್ತಿನಕಥೆ’ ಚಿತ್ರಕ್ಕೆ ವಸ್ತ್ರ ವಿನ್ಯಾಸಕಿಯಾಗಿ ದುಡಿದಿದ್ದಾರೆ. ಕಾರು ಅಪಘಾತವೊಂದರಲ್ಲಿಶಂಕರನಾಗ್
ನಿಧನರಾದಾಗ ಅದೇ ಕಾರಿನಲಿದ್ದ ಅರುಂಧತಿ ಪ್ರಾಣಾಪಾಯದಿಂದ ಪಾರಾದರು. ಪತಿಯನ್ನು
ಕಳದುಕೊಂಡು ಕೆಲಕಾಲ ಎಲ್ಲ ಚಟುವಟಿಕೆಗಳಿಂದ ದೂರವಿದ್ದ ಇವರು ಅನಂತರ
ಶಂಕರನಾಗ್ ಅವರ ಕನಸಿನ ಕಲ್ಪನೆಯ 'ರಂಗಶಂಕರ' ಎಂಬ ಸಮಗ್ರ ನಾಟಕ ಚಟುವಟಿಕೆಯ ಕೇಂದ್ರವೊಂದರ ನಿರ್ಮಾಣದಲ್ಲಿ ತಮ್ಮನ್ನು ಸಂಪೂರ್ಣವಾಗಿ ತೊಡಗಿಸಿಕೊಂಡರು.
ಸುಮಾರು ಮೂರು ಕೋಟಿ ರೂಪಾಯಿ ವೆಚ್ಚದ ಈ ರಂಗಭೂಮಿ ಸಂಕೀರ್ಣ ಯೋಜನೆ ಈಗ ಪೂರ್ಣಗೊಂಡಿದ್ದು ಕಾರ್ಯ ಚಟುವಟಿಕೆಯನ್ನು ಆರಂಭಿಸಿದೆ (2004). ಸಂಕೇತ್ ಟ್ರಸ್ಟ್ ‘ರಂಗಶಂಕರ’ದ ಚಟುವಟಿಕೆಗಳನ್ನು ನೋಡಿಕೊಳ್ಳುತ್ತದೆ. ಗಿರೀಶ್ ಕಾರ್ನಾಡ್ ರಂಗಶಂಕರದ 
ಅಧ್ಯಕ್ಷರು. ಅರುಂಧತಿ ಅದರ ಕಾರ್ಯನಿರ್ವಾಹಕ ಸದಸ್ಯರು.

ಅರುಂಧತಿನಾಗ್ ಅಭಿನಯದ ಕನ್ನಡ ಚಲನಚಿತ್ರಗಳು
 ಮಿಂಚಿನ ಓಟ
 ನೋಡಿ ಸ್ವಾಮಿ ನಾವಿರೋದು ಹೀಗೆ
 ಪರಮೇಶಿ ಪ್ರೇಮ ಪ್ರಸಂಗ
 ಆಕ್ಸಿಡೆಂಟ್
 ಗೋಲಿಬಾರ್
 ಶಿವಸೈನ್ಯ
 ಜೋಗಿ

ಅರುಂಧತಿನಾಗ್ ಅಭಿನಯದ ಹಿಂದಿ ಚಲನಚಿತ್ರಗಳು
ಪಾ

ರಂಗಶಂಕರ

ರಂಗಶಂಕರ - ಕನ್ನಡ ರಂಗಭೂಮಿಗೆ ಶಂಕರನಾಗ್ ಕಂಡ ಕನಸು. ನಾಟಕರಂಗದಲ್ಲಿಯೇ ಪ್ರಾರಂಭದಿಂದ ಒಡನಾಟ ಬೆಳೆಸಿಕೊಂಡಿದ್ದ ಶಂಕರನಾಗ್ ದಂಪತಿಗಳು ರಂಗಭೂಮಿಯ ಕಲಾವಿದರಿಗೆ ನೆರವಾಗುವಂತೆ, ನಾಟಕಗಳ ಪ್ರದರ್ಶನ ಸುಗಮವಾಗಿರುವಂತೆ ನಾಟಕಮಂದಿರವೊಂದನ್ನು ನಿರ್ಮಿಸಬೇಕೆಂದಿದ್ದರು.
ಆ ಯೋಜನೆಯು ಕಾರ್ಯರೂಪಕ್ಕೆ ಬರುವ ಮುಂಚೆಯೇ ಶಂಕರನಾಗ್ ದುರ್ಮರಣಕ್ಕೀಡಾದರು. ಅವರ ಪತ್ನಿ ಅರುಂಧತಿನಾಗ್ ಆ ಯೋಜನೆಯನ್ನು ಮುಂದುವರೆಸಿ, ಕಾರ್ಯರೂಪಕ್ಕೆ ತಂದಿದ್ದಾರೆ. ರಂಗಶಂಕರ, ಬೆಂಗಳೂರಿನ ಜೆ.ಪಿ.ನಗರದಲ್ಲಿ ಕಾರ್ಯನಿರ್ವಹಿಸುತ್ತಿದೆ.

ಪ್ರಶಸ್ತಿಗಳು
೨೦೧೦ರಲ್ಲಿ 57ನೇ ರಾಷ್ಟ್ರೀಯ ಚಲನಚಿತ್ರ ಪ್ರಶಸ್ತಿಗಳಲ್ಲಿ ನಿರ್ದೇಶಕ ಆರ್.ಬಾಲಕೃಷ್ಣನ್ ಅವರ'ಪಾ'(ಹಿಂದಿ) ಚಿತ್ರದಲ್ಲಿನ ಮನೋಜ್ಞ ಅಭಿನಯಕ್ಕಾಗಿ ಅರುಂಧತಿ ನಾಗ್ ಅವರಿಗೆ ಅತ್ಯುತ್ತಮ ಪೋಷಕ ನಟಿ ಪ್ರಶಸ್ತಿ ನೀಡಲಾಗಿದೆ.

ಹೊರಗಿನ ಸಂಪರ್ಕಗಳು

 ರಂಗಶಂಕರ ಅಧಿಕೃತ ಅಂತರ್ಜಾಲ ತಾಣ
 Woman-of-the-Week

ಈ ಪುಟಗಳನ್ನೂ ನೋಡಿ
 ಶಂಕರನಾಗ್
 ಜೋಗಿ

ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
 ಕನ್ನಡ ಚಲನಚಿತ್ರ ನಟಿಯರು
 ಸಿನಿಮಾ ತಾರೆಗಳು
 ರಂಗಭೂಮಿ
 ಹವ್ಯಾಸಿ ರಂಗಭೂಮಿ ಕಲಾವಿದೆ
ಅನುರಾಗ ಸಂಗಮ



ಬಾಹ್ಯ ಕೊಂಡಿಗಳು 
 ಅನುರಾಗ ಸಂಗಮ, ಐಎಮ್‌ಡಿಬಿ

ಕನ್ನಡ ಚಲನಚಿತ್ರಗಳು
ಸಂಗೀತ

ಎಲ್ಲ ಕಲೆಗಳಲ್ಲು ಎಲ್ಲರು ರಮಿಸುವ ಕಲೆಯೆಂದರೆ ಸಂಗೀತ. ಎಲ್ಲ ಹಾಡುಗಳ ಮೂಲ ಸಂಗೀತ.  ಚರಿತ್ರೆಯನ್ನು ನೋಡಿದರೆ, ಸಂಗೀತವು ಉತ್ಪತ್ತಿಯಾದ  ಬಗ್ಗೆ ಬಹಳ ಊಹೆಗಳಿವೆ. ಅದರ ಮೂಲ ತಿಳಿಯುವುದು ಅಸಾಧ್ಯ.

ಇತಿಹಾಸ
ಸಾಮವೇದದಲ್ಲಿ ಸಂಗೀತದ ಕುರುಹುಗಳನ್ನು ಕಾಣಬಹುದು. ಸಂಗೀತವು ಮೊದಲು ದೇವ ದೇವತೆಗಳ ಮೇಲೆ ಕುರಿತಿದ್ದವು. ೧೨ ನೆ ಮತ್ತು ೧೩ ನೆ ಶತಮಾನಗಳಲ್ಲಿ ಮೊಘಲರು ಉತ್ತರ ಭಾರತವನ್ನು ಆಳಲು ಪ್ರಾರಂಭಿಸಿದ ನಂತರ ಭಾರತೀಯ ಸಂಗೀತದಲ್ಲಿ ಎರಡು ಬೇರೆ ಬೇರೆ ಪದ್ಧತಿಗಳು ಉಂಟಾದವು. ಅವು ಶಾಸ್ತ್ರೀಯ ಸಂಗೀತ ಹಾಗೂ ಹಿಂದುಸ್ತಾನಿ ಸಂಗೀತವಾಗಿ ಮುಖ್ಯಗೊಂಡವು. 
ಸಪ್ತ ಸ್ವರಗಳು, ರಾಗಗಳು, ತಾಳಗಳು ಇವೆಲ್ಲ ಸಂಗೀತದ ಶಾಸ್ತ್ರಗಳು. ಕೀರ್ತನೆಗಳನ್ನು ಹಾಗು ವರ್ಣಗಳನ್ನು ಕೃತಿಗಳೆನ್ನುತ್ತಾರೆ.  ರಾಗ ಆಲಾಪನೆ, ನೆರವಲ್‍, ಕಲ್ಪನಾಸ್ಪರ, ತಾನ, ರಾಗ ತಾನ ಪಲ್ಲವಿಯನ್ನು ಮನೋದರ್ಮ ಸಂಗೀತವೆನ್ನುತ್ತಾರೆ.

ಸಂಗೀತಗಾರರು
ನಮ್ಮ ದೇಶದಲ್ಲಿ ಪ್ರಮುಖವಾದ ಸಂಗೀತಗಾರರು ಬಹಳಷ್ಟು ಜನರು ಇದ್ದಾರೆ. ಅವರಲ್ಲಿ ತುಂಬಾ ಹೆಸರು ಗಳಸಿದ್ದವರಲ್ಲಿ ಒಬ್ಬರು ಶ್ರೀ ಪುರಂದರದಾಸರು. ಅವರು "ಕರ್ನಾಟಕ ಸಂಗೀತ ಪಿತಾಮಹ" ಎಂದು ಹೆಸರಾದರು.  ಅವರು ೨ ಲಕ್ಶಕ್ಕೂ ಹೆಚ್ಚು ಹಾಡುಗಳನ್ನು ರಚಿಸಿದ್ದಾರೆ. ಅವರು ರಾಗ ಮಾಯಮಾಳವಗೌಳವನ್ನು ಪರಿಚಯಿಸಿದರು. ಶ್ರೀ ಪುರಂದರದಾಸರು, ಶ್ರೀಪಾದರಾಯರು, ಕನಕದಾಸರು, ಜಗನ್ನಾಥದಾಸರು ಮತ್ತು ವಿಜಯದಾಸರು ಸಂಗೀತದ ಮೂಲಕ ಭಕ್ತಿಮಾರ್ಗವನ್ನು ಬೋಧಿಸಿದವರು.

ಭಾಷೆಗಳು
ಕನ್ನಡ ಭಾಷೆಯ ಜೊತೆಗೆ ತೆಲುಗು, ಮಲಯಾಲಂ‍, ಸಂಸ್ಕ್ರುತ, ತಮಿಳು, ಮತ್ತು ಹಲವಾರು ಭಾಷೆಗಳಲ್ಲಿಯೂ ಸಹ ಸಂಗೀತವನ್ನು ಅಳವಡಿಸಿಕೊಂಡಿದ್ದಾರೆ.

ವಾದ್ಯಗಳು
ಶ್ರುತಿಗಾಗಿ ತಂಬೂರಿ, ವೀಣೆ, ಪಿಟೀಲು (ವಯೊಲಿನ್‍), ಕೊಳಲು, ಮೃದಂಗ, ಘಟವನ್ನು ಉಪಯೋಗಿಸುತ್ತಾರೆ. ಇತ್ತೀಚಿನ ವರ್ಷಗಳಲ್ಲಿ ಮ್ಯಾಂಡೋಲಿನ್‍, ವಿಚಿತ್ರವೀಣೆ, ಸ್ಯಾಕ್ಸೋಫೋನ್‍ಗಳು ಬಳಸುತ್ತಿದ್ದಾರೆ.

ಸಂಯೋಜನೆಗಳು
ಸಂಗೀತದಲ್ಲಿ ಹಲವಾರು ಸಂಯೋಜನೆಗಳಿವೆ. ಮೊದಲಾಗಿ ಗೀತೆಗಳು. ನಂತರ ಲಕ್ಷಣ ಗೀತೆಗಳು. ಗೀತೆಗಳ ಹಾಡ್ಬರಗಗಳಲ್ಲಿ ರಾಗಗಳನ್ನು ವಿವರಿಸಿದ್ದಾರೆ. ಆನಂತರ ರೂಪಗಳು ಇನ್ನೂ ಪ್ರಗತಿಯಾಗಿದೆ. ಜಂಟಿ ಸ್ವರಗಳು, ಸ್ವರ ಜಂಟಿಗಳು, ತನ ವರ್ಣಗಳನ್ನು ಮುದ್ದುಸ್ವಮಿ ದಿಕ್ಶಿತರರು ರಚನೆಯಾಗಿದ್ದವು. ಅವರು ಹಲವಾರು ಸುಂದರವಾದ ರಾಗಮಲಿಕಗಳನ್ನು ಸಂಯೋಜಿಸಿದ್ದಾರೆ. ಅದರಲ್ಲಿ ಹಲವಾರು ವಿಷಯಾಧಾರಿತವಾದುದು. ಅವುಗಳ ನಡುವೆ ಗಮನಾರ್ಹವಾದುದು ದಶಾವತಾರ, ಕಮಲಾಂಬಿಕ, ಹಾಗು ಚದುರ್‌ದಾಸ ರಾಗಮಾಲಿಕಗಳು. ಇನ್ನು ಹಲವಾರು ಸಂಗೀತದ ನಿಯಮಗಳು ಹಾಗು ಕ್ರಮಗಳಿವೆ.

ಸಂಗೀತದ ಮುಖ್ಯ ಪಾತ್ರ
ಸಂಗೀತ ತಾಳದ ಮೂಲಕ ಭರತನಾಟ್ಯದ ಕ್ರಮಗಳನ್ನು ಸ್ತಾಪಿಸಿ ಹೆಜ್ಜೆಯ ಹಾಕುತ್ತಾರೆ. ಅದರಿಂದ ರೋಗಗಳನ್ನೂ ಸಹ ನಿವಾರಿಸಬಹುದು ಎಂದು ಹೇಳುತ್ತಾರೆ. ಅದನ್ನು ಪ್ರಾಯೋಗಿಕವಾಗಿಯೂ ನಿರೂಪಿಸಲಾಗಿದೆ. ಸಂಗೀತದ ಆಳವನ್ನು ತಿಳಿಯುವುದಕ್ಕೆ ಒಂದು ಜನ್ಮ ಸಾಲದೆಂದು ಹೇಳಬಹುದು. ಅದನ್ನು ಅರಿಯಲು ಅಷ್ಟು ಸುಲಭವಲ್ಲ. ಸಾರಂಶವಾಗಿ ಹೇಳಬೇಕೆಂದರೆ, ಸಂಗೀತವು ಅನಂತವಾದುದು.

ಸಂಗೀತ
ಜೈಲ್ ಸಿಂಗ್

ಗ್ಯಾನಿ ಜೈಲ್ ಸಿಂಗ್ ( ಮೇ ೦೫, ೧೯೧೬ - ಡಿಸೆಂಬರ್ ೨೫,೧೯೯೪) ಭಾರತದ  ರಾಷ್ಟ್ರಪತಿಗಳಲ್ಲೊಬ್ಬರು.
ಇವರು ೧೯೮೨ - ೧೯೮೭ ಅವಧಿಯಲ್ಲಿ ಭಾರತದ ರಾಷ್ಟ್ರಪತಿಗಳಾಗಿದ್ದರು.

ದಪ್ಪಗಿನ ಅಕ್ಷರ

ಭಾರತದ ರಾಷ್ಟ್ರಪತಿಗಳು
೧೯೧೬ ಜನನ
೧೯೯೪ ನಿಧನ
ಮೇ ೫

ಮೇ ೫ - ಮೇ ತಿಂಗಳ ಐದನೇ ದಿನ. ಗ್ರೆಗೋರಿಯನ್ ಕ್ಯಾಲೆಂಡರ್ ವರ್ಷದಲ್ಲಿನ ೧೨೫ನೇ ದಿನ (ಅಧಿಕ ವರ್ಷದಲ್ಲಿ ೧೨೬ನೇ ದಿನ). ಈ ದಿನದ ನಂತರ ವರ್ಷದಲ್ಲಿ ೨೪೦ ದಿನಗಳು ಇರುತ್ತವೆ. ಈ ದಿನಾಂಕವು ಭಾನುವಾರ ಅಥವಾ ಸೋಮವಾರ (ಪ್ರತಿ ೪೦೦ ವರ್ಷಕ್ಕೆ ೫೭ ಬಾರಿ) ಬರುವುದಕ್ಕಿಂತ ಮಂಗಳವಾರ, ಗುರುವಾರ ಅಥವಾ ಶನಿವಾರ (ಪ್ರತಿ ೪೦೦ ವರ್ಷಕ್ಕೆ ೫೮ ಬಾರಿ) ಹೆಚ್ಚಾಗಿ ಬರುತ್ತದೆ. ಬುಧವಾರ ಅಥವಾ ಶುಕ್ರವಾರ (೫೬ ಬಾರಿ) ಬರುವುದು ಬಹಳವೇ ಅಪರೂಪ.

ಪ್ರಮುಖ ಘಟನೆಗಳು 
 ೧೮೩೪ - ಚಾರ್ಲ್ಸ್ ಡಾರ್ವಿನ್ ನ ದಂಡಯಾತ್ರೆಯು ರಿಯೊ ಸಾಂಟಾ ಕ್ರೂಜ್ ನಲ್ಲಿ ಆರಂಭಗೊಳ್ಳುತ್ತದೆ.

ಜನನ 
 ೧೯೧೬ - ಭಾರತದ ಮಾಜಿ ರಾಷ್ಟ್ರಪತಿ ಜೈಲ್ ಸಿಂಗ್ (ನಿಧನ: ಡಿಸೆಂಬರ್ ೨೫, ೧೯೯೪)
 ೧೮೧೮ - ಸಮಾಜ ಸುಧಾರಕ ಹಾಗೂ ಲೇಖಕ ಕಾರ್ಲ್ ಮಾರ್ಕ್ಸ್ ಜರ್ಮನಿಯಲ್ಲಿ ಜನನ.
 ೧೯೧೧ - ಪ್ರೀತಿಲತ ವಡ್ಡೆದಾರ್, ಭಾರತೀಯ ಶಿಕ್ಷಕ ಮತ್ತು ಕಾರ್ಯಕರ್ತ.

ಮರಣ 
 ೧೯೮೯ - ಖ್ಯಾತ ಕೈಗಾರಿಕೋದ್ಯಮಿ ನವಲ್ ಟಾಟಾ.
 ೨೦೧೨ - ಸುರೇಂದ್ರನಾಥ್, ಭಾರತೀಯ ಕ್ರಿಕೆಟಿಗ.

ದಿನಾಚರಣೆಗಳು 
ತಾಯಿ ದಿನ

ಹೊರಗಿನ ಸಂಪರ್ಕಗಳು 

 ಇತಿಹಾಸದಲ್ಲಿ ಈ ದಿನ 
 ವಿಜ್ಞಾನ ಕ್ಷೇತ್ರದಲ್ಲಿ ಈ ದಿನ
 ದಿ ಹಿಸ್ಟರಿ ಚಾನೆಲ್: ಇತಿಹಾಸದಲ್ಲಿ ಈ ದಿನ
 ಆನ್-ದಿಸ್-ಡೇ ತಾಣ

ದಿನಗಳು
ಮೇ
ಚೆನ್ನಕ್ಕಾ ಪಾವಟೆ (ಎಲಿಗಾರ)

ಶ್ರೀಮತಿ ಚೆನ್ನಕ್ಕಾ ಪಾವಟೆಯವರು ಧಾರವಾಡದ  ಕರ್ನಾಟಕ ವಿಶ್ವವಿದ್ಯಾಲಯದ  ಕನ್ನಡ ಅಧ್ಯಯನ ಪೀಠದಲ್ಲಿ ರೀಡರ್ ಎಂದು ಸೇವೆ ಸಲ್ಲಿಸುತ್ತಿದ್ದಾರೆ. ಇವರ ಕೆಲವು ಕೃತಿಗಳು ಇಂತಿವೆ:

ಕೃತಿಗಳು

ಸಂಶೋಧನೆ
 ಪ್ರಾಚೀನ ಕರ್ನಾಟಕದ ರಾಣಿಯರು
 ಬಂಕಾಪುರ ಶೋಧನ
 ಶಾಸನಗಳಲ್ಲಿ ಕರ್ನಾಟಕದ ಸ್ತ್ರೀ ಸಮಾಜ

ವೈಚಾರಿಕ
 ಸಾಹಿತ್ಯ ಚೈತ್ರ
 ವಚನ ಸನ್ನಿಧಿ

ಸಂಪಾದನೆ
 ಮಹಾದೇವಿಯಕ್ಕನ ವಚನಗಳು
 ಮಡಿವಾಳ ಮಾಚಿದೇವರ ವಚನಗಳು
 ವಚನ ಮಂಜರಿ

ಜೀವನ ಚರಿತ್ರೆ
 ಇಳಿಹಾಳ ಬೊಮ್ಮಯ್ಯ
 ದಿವಾನ ಬಹಾದ್ದೂರ ಶಾಂತವೀರಪ್ಪ ಮೆನಸಿನಕಾಯಿ
 ಸವದಿ ಸಂಗನಬಸವ ಸ್ವಾಮಿಗಳು
 ಜಯದೇವಿತಾಯಿ ಲಿಗಾಡೆ
 ಕಿತ್ತೂರು ಚನ್ನಮ್ಮ

ಪರಿಚಯ ಪುಸ್ತಕ 
 ಮಾಸ್ತಿಕಲ್ಲು

ಪುರಸ್ಕಾರ
 ಪ್ರಾಚೀನ ಕರ್ನಾಟಕದ ರಾಣಿಯರು
ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ (೧೯೮೭) :: ಸ.ಸ.ಮಾಳವಾಡ ಸಾಹಿತ್ಯ ಪ್ರಶಸ್ತಿ (೧೯೮೭)
ಕನ್ನಡ ಸಾಹಿತ್ಯ ಪರಿಷತ್ತಿನ ವಸುದೇವ ಭೂಪಾಳಂ ಸಾಹಿತ್ಯ ಪ್ರಶಸ್ತಿ (೧೯೮೯)
ಕರ್ನಾಟಕ ವಿದ್ಯಾವರ್ಧಕ ಸಂಘದ ಮಾತೋಶ್ರೀ ರತ್ನಮ್ಮ ಹೆಗ್ಗಡೆ ಮಹಿಳಾ ಪ್ರಥಮ ಬಹುಮಾನ (೧೯೮೯)

 ಬಂಕಾಪುರದ ಶೋಧನ 
ಕರ್ನಾಟಕ ವಿದ್ಯಾವರ್ಧಕ ಸಂಘದ ಮಾತೋಶ್ರೀ ರತ್ನಮ್ಮ ಹೆಗ್ಗಡೆ ಮಹಿಳಾ ದ್ವಿತೀಯ ಬಹುಮಾನ (೧೯೯೧)
ಕನ್ನಡ ಸಾಹಿತ್ಯ ಪರಿಷತ್ತಿನಮಲ್ಲಿಕಾ ದತ್ತಿನಿಧಿ ಪ್ರಶಸ್ತಿ (೧೯೯೨)

 ಸಾಹಿತ್ಯ ಚೈತ್ರ
ಕನ್ನಡ ಸಾಹಿತ್ಯ ಪರಿಷತ್ತಿನ ಮಲ್ಲಿಕಾ ದತ್ತಿನಿಧಿ ಪ್ರಶಸ್ತಿ (೧೯೯೩-೧೯೯೪)
ಶೇಷಮ್ಮ ಭಾಸ್ಕರರಾವ್ ದತ್ತಿನಿಧಿ ಪ್ರಶಸ್ತಿ (೧೯೯೩-೧೯೯೪)
ಸಾವಿತ್ರಮ್ಮ ದತ್ತಿನಿಧಿ ಪ್ರಶಸ್ತಿ (ಬಿ.ಎಂ.ಶ್ರೀ ಪ್ರತಿಷ್ಠಾನ) (೧೯೯೫)
  
 ವಚನ ಸನ್ನಿಧಿ
ಕರ್ನಾಟಕ ವಿದ್ಯಾವರ್ಧಕ ಸಂಘದ ಮಾತೋಶ್ರೀ ರತ್ನಮ್ಮ ಹೆಗ್ಗಡೆ ಮಹಿಳಾ ದ್ವಿತೀಯ ಬಹುಮಾನ (೧೯೯೪)

 ಸಂಶೋಧನಾ ಕಾರ್ಯಕ್ಕಾಗಿ  ಬೆಂಗಳೂರಿನ  ಶಾಶ್ವತಿ ಸಂಸ್ಥೆಯಿಂದ 
ಸದೋದಿತಾ ಕನ್ನಡ ಸಾಹಿತ್ಯ ಪ್ರಶಸ್ತಿ (೧೯೯೫)

ಚೆನ್ನಕ್ಕಾ ಪಾವಟೆ
ಚೆನ್ನಕ್ಕಾ ಪಾವಟೆ
ವೈ.ಕೆ.ಸಂಧ್ಯಾಶರ್ಮ

ವೈ.ಕೆ.ಸಂಧ್ಯಾಶರ್ಮ   ಕರ್ನಾಟಕ ಸರ್ಕಾರದ ವಾರ್ತಾ ಇಲಾಖೆಯಲ್ಲಿ ಸಹಾಯಕ ನಿರ್ದೇಶಕಿಯಾಗಿದ್ದಾರೆ.  ಪತ್ರಕರ್ತೆಯಾಗಿ ವೃತ್ತಿಜೀವನ ಆರಂಭಿಸಿದ  ಶ್ರೀಮತಿ ಸಂಧ್ಯಾ, ಹವ್ಯಾಸಿ ರಂಗಭೂಮಿಯಲ್ಲಿ ಸಂಧ್ಯಾ ಕಲಾವಿದರು ತಂಡದ ಮೂಲಕ ಕ್ರಿಯಾಶೀಲರಾಗಿದ್ದಾರೆ. ಕಾದಂಬರಿ, ಸಣ್ಣಕಥೆ  ಮತ್ತು ವಿಮರ್ಶೆ ಈ ಮೂರೂ ಪ್ರಕಾರಗಳಲ್ಲಿ ೫೦ಕ್ಕೂ ಹೆಚ್ಚು ಕೃತಿಗಳನ್ನು ಪ್ರಕಟಿಸಿ, ಲೇಖಕಿಯಾಗಿಯೂ ಪ್ರಸಿದ್ಧರಾಗಿದ್ದಾರೆ.

ಕೃತಿಗಳು

ಕಾದಂಬರಿ
 ಪರಿವೇಷ
 ಪರಿಭ್ರಮಣ
 ಕವಣೆಗಿಟ್ಟ ಕಲ್ಲು
 ಕಾನನದ ನಡುವೆ
 ನೃತ್ಯ ಸರಸ್ವತಿ
 ಗುಪ್ತಗಾಮಿನಿ
 ಶ್ವೇತ ಮಹಲ್
 ಬೊಗಸೆ ಬೆಲದಿಂಗಳು
 ನೆಲೆಗಾಣದ ಹಕ್ಕಿ
 ಪ್ರೇಮಚಂದನ
 ಬೆಳ್ಳಿಕಿರಣ
 ಮೋಡದ ನೆರಳು
 ಮನಸೇ ಒ ಮನಸೇ
 ಮಧು ಸಿಂಚನ
 ಕನಸಿಗೊಂದು ಕನ್ನಡಿ

ಕಥಾ ಸಂಕಲನ
 ಕಿರುಗುಟ್ಟುವ ದನಿಗಳು
 ತಾಳ ತಪ್ಪಿದ ಮೇಳ
 ಬೆಳಕಿಂಡಿ

ವಿಚಾರ ಸಾಹಿತ್ಯ
 ಮಹಿಳೆ ಮತ್ತು ಉದ್ಯೋಗ

ಜೀವನ ಚರಿತ್ರೆ
 ಅಹಲ್ಯಾಬಾಯಿ ಹೋಳ್ಕರ

ಸಂಪಾದನೆ
 ನಮ್ಮ ಲೇಖಕಿಯರು

ಪ್ರಶಸ್ತಿ
 ಬೆಂಗಳೂರು ಮಹಾನಗರ ಪಾಲಿಕೆಯ ಕೆಂಪೇಗೌಡ ಪ್ರಶಸ್ತಿ, 
 ಆರ್ಯಭಟ ಅಂತರರಾಷ್ಟ್ರೀಯ ಪ್ರಶಸ್ತಿ, 
ಅತ್ತಿಮಬ್ಬೆ  ಪ್ರಶಸ್ತಿ, 
ಗೊರೂರು ಪ್ರಶಸ್ತಿ, 
 ಕರ್ನಾಟಕ ದಸರಾ ಪ್ರಶಸ್ತಿ,  
 ಕನ್ನಡ ಲೇಖಕಿಯರ ಸಂಘದ ಪ್ರಶಸ್ತಿ,  
 ಪಂಜೆ ಮಂಗೇಶರಾಯರ ಪ್ರಶಸ್ತಿ, 
 ಕೆನರಾ ಬ್ಯಾಂಕ್ ‘ ಮಹಿಳಾ ಸಾಧಕಿ’ ಪ್ರಶಸ್ತಿ 
 ಅಬ್ದುಲ್ ಕಲಾಮ್ ಪ್ರಶಸ್ತಿ, 
‘ನಿದಂ’ ಸಂಸ್ಥೆಯಿಂದ ‘ವುಮನ್ ಅಚಿವರ್’

ವೈಶಿಷ್ತ್ಯ
ಸಂಧ್ಯಾ  ತಮ್ಮಜಾಲತಾಣದ ಮೂಲಕ ನೃತ್ಯ, ನಾಟಕಗಳ ವಿಮರ್ಶೆ ಮತ್ತು ಸಣ್ಣ ಕಥೆಗಳನ್ನು ಪ್ರಕಟಿಸುತ್ತಾ, ಇಂಟರ್ ನೆಟ್ ನಲ್ಲಿ ಸಹ ಛಾಪನ್ನು ಮೂಡಿಸಿದ್ದಾರೆ

 ಸಾಹಿತಿಗಳು
 ಲೇಖಕಿಯರು
ಜನವರಿ ೧

ಜನವರಿ ೧ - ವರ್ಷದ ಹಾಗು ಜನವರಿ ತಿಂಗಳಿನ ಮೊದಲ ದಿನ. ಗ್ರೆಗೋರಿಯನ್ ಕ್ಯಾಲೆಂಡರ್ ವರ್ಷದಲ್ಲಿ, ಈ ದಿನದ ನಂತರ ೩೬೪ ದಿನಗಳು(ಅಧಿಕ ವರ್ಷದಲ್ಲಿ ೩೬೫ ದಿನಗಳು) ಇರುತ್ತವೆ. 
ವರ್ಷದ ಮೊದಲ ದಿನವಾಗಿ ಬಹುತೇಕ ದೇಶಗಳಲ್ಲಿ ಆಚರಿಸಲ್ಪಡುತ್ತದೆ.

ಪ್ರಮುಖ ಘಟನೆಗಳು

ಜನನ 
 ೧೯೧೬ - ಚದುರಂಗ (ಕನ್ನಡದ ಸಾಹಿತಿ)
 ೧೯೯೨ - ಡೇನಿಯಲ್ ಕೋಫಿ ಅಗ್ಯಾಯಿ, ಘಾನಾದ ಫುಟ್ಬಾಲ್
 ೧೯೯೨- ಜ್ಯಾಕ್ ವಿಲ್ಶಿಯರ್, ಇಂಗ್ಲೀಷ್ ಫುಟ್ಬಾಲ್
 ೧೯೯೩- ಜಾನ್ ಫ್ಲಾನಗನ್ ಇಂಗ್ಲೀಷ್ ಫುಟ್ಬಾಲ್
 ೧೯೯೩ - ಮೈಕೆಲ್ ಓಲೈಟನ್, ನೈಜೀರಿಯನ್ ಫುಟ್ಬಾಲ್
 ೧೯೯೪- ಕ್ರೇಗ್ ಮುರ್ರೆ, ಸ್ಕಾಟ್ಲೆಂಡ್ನ ಫುಟ್ಬಾಲ್ ಆಟಗಾರ

ನಿಧನ 
 ೨೦೧೪ - ಜುವಾನಿಟಾ ಮೂರ್, ಅಮೇರಿಕಾದ ನಟಿ
 ೨೦೧೫ - ಮಾರಿಯೋ ಕ್ಯೂಮೊ, ಅಮೆರಿಕನ್ ನ್ಯಾಯವಾದಿ ಮತ್ತು ರಾಜಕಾರಣಿ, ೫೨ ನೇ ಗವರ್ನರ್ ನ್ಯೂಯಾರ್ಕ್
 ೨೦೧೫ - ಡೊನ್ನಾ ಡೌಗ್ಲಾಸ್, ಅಮೇರಿಕಾದ ನಟಿ
 ೨೦೧೫ - ಒಮರ್ ಕರಮಿ, ಲೆಬನಾನಿನ ನ್ಯಾಯವಾದಿ ಮತ್ತು ರಾಜಕಾರಣಿ, ಲೆಬನೋನಿನ ೫೮ ನೇ ಪ್ರಧಾನಿ
 ೨೦೧೬ - ಫಜು ಅಳಿಯಾವ, ರಷ್ಯನ್ ಕವಿ ಹಾಗು ಪತ್ರಕರ್ತ
 ೨೦೧೬ - ಡೇಲ್ ಬಂಪರ್, ಅಮೆರಿಕನ್ ಸೈನಿಕ, ವಕೀಲ, ಮತ್ತು ರಾಜಕೀಯ ೩೮ ನೇ ಗವರ್ನರ್ ಅರ್ಕಾನ್ಸಾಸ್

ಹಬ್ಬಗಳು/ಆಚರಣೆಗಳು 

 ಪ್ರಪಂಚದ ಬಹುತೇಕ ದೇಶಗಳಲ್ಲಿ ಹೊಸವರ್ಷದ ಆಚರಣೆ
 ಹೊಸ ವರ್ಷದ ದಿನ

ಹೊರಗಿನ ಸಂಪರ್ಕಗಳು 

 ಇತಿಹಾಸದಲ್ಲಿ ಈ ದಿನ 
 ವಿಜ್ಞಾನ ಕ್ಷೇತ್ರದಲ್ಲಿ ಈ ದಿನ
 ದಿ ಹಿಸ್ಟರಿ ಚಾನೆಲ್: ಇತಿಹಾಸದಲ್ಲಿ ಈ ದಿನ
 ಆನ್-ದಿಸ್-ಡೇ ತಾಣ

ಜನವರಿಯ ದಿನಗಳು
ಜನವರಿ
ಅಕ್ಟೋಬರ್ ೧೯

ಅಕ್ಟೋಬರ್ ೧೯ - ಅಕ್ಟೋಬರ್ ತಿಂಗಳ ಹತ್ತೊಂಬತ್ತನೇ ದಿನ. ಗ್ರೆಗೋರಿಯನ್ ಕ್ಯಾಲೆಂಡರ್ ವರ್ಷದಲ್ಲಿನ ೨೯೨ನೇ (ಅಧಿಕ ವರ್ಷದಲ್ಲಿ ೨೯೩ನೇ) ದಿನ. 
ಈ ದಿನದ ನಂತರ ವರ್ಷದಲ್ಲಿ ೭೩ ದಿನಗಳಿರುತ್ತವೆ.

ಪ್ರಮುಖ ಘಟನೆಗಳು

ಜನನ

ನಿಧನ
 ೧೯೯೮ - ಕನ್ನಡದ ಸಾಹಿತಿ ಚದುರಂಗ (ಜನನ: ಜನವರಿ ೧, ೧೯೧೬)

ರಜೆಗಳು/ಆಚರಣೆಗಳು

ಹೊರಗಿನ ಸಂಪರ್ಕಗಳು
ಇತಿಹಾಸದಲ್ಲಿ ಈ ದಿನ 
ವಿಜ್ಞಾನ ಕ್ಷೇತ್ರದಲ್ಲಿ ಈ ದಿನ
ದಿ ಹಿಸ್ಟರಿ ಚಾನೆಲ್: ಇತಿಹಾಸದಲ್ಲಿ ಈ ದಿನ
ಆನ್-ದಿಸ್-ಡೇ ತಾಣ

ಅಕ್ಟೋಬರ್
ದಿನಗಳು
೧೭೯೯

೧೭೯೯ - ಹದಿನೆಂಟನೆಯ ಶತಮಾನದ ೯೯ನೇ ವರ್ಷ.

ಪ್ರಮುಖ ಘಟನೆಗಳು

ಜನನ

ನಿಧನ 
 ಮೇ ೪ - ಟೀಪು ಸುಲ್ತಾನ್

ಹೊರಗಿನ ಸಂಪರ್ಕಗಳು 

ವರ್ಷಗಳು
ದಶಕ ೧೭೯೧-೧೮೦೦
ಶತಮಾನ-೧೮

ಹದಿನೆಂಟನೇ ಶತಮಾನದ ವಿದ್ಯಮಾನಗಳ ಬಗ್ಗೆ, ಲೇಖನಗಳು

18 ನೇ ಶತಮಾನವು ಜನವರಿ 1, 1701 ರಿಂದ ಡಿಸೆಂಬರ್ 31, 1800 ರವರೆಗೂ ಗ್ರೆಗೋರಿಯನ್ ಕ್ಯಾಲೆಂಡರ್ನಲ್ಲಿ ಕೊನೆಗೊಂಡಿತು. 18 ನೇ ಶತಮಾನದಲ್ಲಿ, ಜ್ಞಾನೋದಯವು ಫ್ರೆಂಚ್ ಮತ್ತು ಅಮೆರಿಕಾದ ಕ್ರಾಂತಿಗಳಲ್ಲಿ ಕೊನೆಗೊಂಡಿತು. ತತ್ವಶಾಸ್ತ್ರ ಮತ್ತು ವಿಜ್ಞಾನವು ಪ್ರಾಮುಖ್ಯತೆಯನ್ನು ಹೆಚ್ಚಿಸಿತು. ತತ್ವಶಾಸ್ತ್ರಜ್ಞರು ಪ್ರಕಾಶಮಾನವಾದ ವಯಸ್ಸನ್ನು ಕಂಡಿದ್ದರು.1789 ರ ಫ್ರೆಂಚ್ ಕ್ರಾಂತಿಯೊಂದಿಗೆ ಈ ಕನಸು ಒಂದು ರಿಯಾಲಿಟಿ ಆಗಿ ಮಾರ್ಪಟ್ಟಿತು, ನಂತರ ಮ್ಯಾಕ್ಸಿಮಿಲಿನ್ ರೋಬೆಸ್ಪಿಯರ್ನ ಆಳ್ವಿಕೆಯ ಆಳ್ವಿಕೆಯಿಂದ (1793-1794) ಅತಿಕ್ರಮಿಸಲ್ಪಟ್ಟಿತು. ಮೊದಲಿಗೆ, ಯೂರೋಪ್ನ ಅನೇಕ ರಾಜಪ್ರಭುತ್ವಗಳು ಜ್ಞಾನೋದಯದ ಆದರ್ಶಗಳನ್ನು ಅಳವಡಿಸಿಕೊಂಡವು, ಆದರೆ ಫ್ರೆಂಚ್ ಕ್ರಾಂತಿಯೊಂದಿಗೆ ಅವರು ತಮ್ಮ ಅಧಿಕಾರವನ್ನು ಕಳೆದುಕೊಂಡರು ಮತ್ತು ಕೌಂಟರ್-ಕ್ರಾಂತಿಯ ವಿಶಾಲ ಸಮ್ಮಿಶ್ರಗಳನ್ನು ರಚಿಸಿದರು.ಒಟ್ಟೋಮನ್ ಸಾಮ್ರಾಜ್ಯವು ಅಭೂತಪೂರ್ವ ಅವಧಿಯ ಶಾಂತಿ ಮತ್ತು ಆರ್ಥಿಕ ವಿಸ್ತರಣೆಯನ್ನು ಅನುಭವಿಸಿತು, 1740 ರಿಂದ 1768 ರವರೆಗೂ ಯಾವುದೇ ಯುರೋಪಿಯನ್ ಯುದ್ಧಗಳಲ್ಲಿ ಭಾಗವಹಿಸಲಿಲ್ಲ. ಇದರ ಪರಿಣಾಮವಾಗಿ ಏಳು ವರ್ಷಗಳ ಯುದ್ಧ (1756-1763) ಸಮಯದಲ್ಲಿ ಸಾಮ್ರಾಜ್ಯವು ಯುರೋಪಿನ ಮಿಲಿಟರಿ ಸುಧಾರಣೆಗಳಲ್ಲಿ ಪಾಲ್ಗೊಳ್ಳಲಿಲ್ಲ, ಮಿಲಿಟರಿ ಹಿಂದೆ ಬೀಳಲು ಮತ್ತು ಶತಮಾನದ ದ್ವಿತೀಯಾರ್ಧದಲ್ಲಿ ರಶಿಯಾ ವಿರುದ್ಧ ಸೋಲುತ್ತದೆ.
https://en.wikipedia.org/wiki/18th_century
http://www.fandango.com/century18samstown_aapby/theaterpage

ಸಹಸ್ರವಾರ್ಷಿಕ ಅವಧಿ-೨
ಶತಮಾನ

ಶತಮಾನ - ನೂರು ವರ್ಷಗಳ ಅವಧಿಗೆ ಶತಮಾನ ಎನ್ನಲಾಗುತ್ತದೆ.
ಗ್ರೆಗೋರಿಯನ್ ಕ್ಯಾಲೆಂಡರ್ ಪ್ರಕಾರದಲ್ಲಿ ಈಗ ೨೧ನೇ ಶತಮಾನ ನಡೆಯುತ್ತಿದೆ. ಈ ಶತಮಾನವು ೨೦೦೧ನೇ ವರ್ಷದಲ್ಲಿ ಪ್ರಾರಂಭವಾಗಿದ್ದು, ೨೧೦೦ನೇ ವರ್ಷಕ್ಕೆ ಕೊನೆಗೊಳ್ಳುತ್ತದೆ.
ಅದೇ ರೀತಿ ಇಪ್ಪತ್ತನೆಯ ಶತಮಾನವು ೧೯೦೧ರಲ್ಲಿ ಪ್ರಾರಂಭಗೊಂಡು, ೨೦೦೦ರಲ್ಲಿ ಕೊನೆಗೊಂಡಿತು.

ಹತ್ತು ಶತಮಾನಗಳ ಅವಧಿಗೆ "ಸಾವಿರ ವರ್ಷಾವಧಿ" ಅಥವಾ "ಸಹಸ್ರ ವರ್ಷಾವಧಿ" (ಮಿಲ್ಲೇನ್ನಿಯಂ) ಎನ್ನುವರು.

ಇತರ ಕ್ಯಾಲೆಂಡರ್ ವ್ಯವಸ್ಥೆಗಳಲ್ಲಿ ಕಾಲದ ಘಟಕಗಳು  
ಗ್ರೆಗೋರಿಯನ್ ಕ್ಯಾಲೆಂಡರ್ ಜೊತೆಗೆ ಜುಲಿಯನ್ ಕ್ಯಾಲಂಡರ್, ಅಜ್ಟೆಕ್ ಕ್ಯಾಲೆಂಡರ್ ಮತ್ತು ಹಿಂದೂ ಕ್ಯಾಲೆಂಡರ್'ಗಳೂ ಇಡೀ ವರ್ಷದ ಆವೃತ್ತಿಯ ಕಾಲಾವಧಿಯನ್ನು ರೇಖಿಸಲು ಬಳಸಲಾಗುತ್ತದೆ; ನಿರ್ದಿಷ್ಟವಾಗಿ, ಹಿಂದೂ ಕ್ಯಾಲೆಂಡರ್, ಅದರ ವರ್ಷಗಳನ್ನು ೬೦ ಗುಂಪುಗಳಾಗಿ ವಿಂಗಡಿಸಿದರೆ.., ಅಜ್ಟೆಕ್ ಕ್ಯಾಲೆಂಡರ್ ವರ್ಷಗಳನ್ನು ೫೨ ಗುಂಪುಗಳಾಗಿ ವಿಂಗಡಿಸಲಾಗಿದೆ ಎಂದು ಪರಿಗಣಿಸಲಾಗಿದೆ.

ಇವನ್ನೂ ನೋಡಿ 
 ಇಪ್ಪತ್ತೊಂದನೆಯ ಶತಮಾನದ ವರ್ಷಗಳಲ್ಲಿನ ವಿದ್ಯಮಾನಗಳ ಲೇಖನಗಳು 
 ಇಪ್ಪತ್ತನೆಯ ಶತಮಾನದ ವರ್ಷಗಳಲ್ಲಿನ ವಿದ್ಯಮಾನಗಳ ಲೇಖನಗಳು 
 ಹತ್ತೊಂಬತ್ತನೆಯ ಶತಮಾನದ ವರ್ಷಗಳಲ್ಲಿನ ವಿದ್ಯಮಾನಗಳ ಲೇಖನಗಳು

ಕಾಲ
೧೮೬೧

೧೮೬೧ - ಹತ್ತೊಂಬತ್ತನೆಯ ಶತಮಾನದ ೬೧ನೇ ವರ್ಷ

ಪ್ರಮುಖ ಘಟನೆಗಳು

ಜನನ 
 ಮೋಕ್ಷಗುಂಡಂ ವಿಶ್ವೇಶ್ವರಾಯ

ನಿಧನ 

ವರ್ಷಗಳು
ದಶಕ ೧೮೬೧-೧೮೭೦
ಜನವರಿ ೧೯

ಜನವರಿ ೧೯ - ಜನವರಿ ತಿಂಗಳಿನ ಹತ್ತೊಂಬತ್ತನೇ ದಿನ. ಗ್ರೆಗೋರಿಯನ್ ಕ್ಯಾಲೆಂಡರ್ ವರ್ಷದಲ್ಲಿನ ೧೯ನೇ ದಿನ. ಈ ದಿನದ ನಂತರ ವರ್ಷದಲ್ಲಿ ೩೪೬ ದಿನಗಳು ಇರುತ್ತವೆ (ಅಧಿಕ ವರ್ಷದಲ್ಲಿ ೩೪೭ ದಿನಗಳು).

ಪ್ರಮುಖ ಘಟನೆಗಳು 
 ೧೯೮೪ - ಭಾರತದ ಪ್ರಮುಖ ದ್ವಿಚಕ್ರಕಂಪನಿಗಳಲ್ಲೊಂದಾದ ಹೀರೋ ಹೋಂಡ ಸಂಸ್ಥೆಯ ಕಾರ್ಯಾರಂಭ ಹರಿಯಾಣದ ಗುರಗಾಂವ್ ಸ್ಥಳದಲ್ಲಿ.

ಜನನ 
 ೧೯೬೬ - ಕನ್ನಡದ ಸಾಹಿತಿಗಳಲ್ಲೊಬ್ಬರಾದ ಮಮತಾ ಜಿ.ಸಾಗರ

ನಿಧನ

ಆಚರಣೆಗಳು 
 

ದಿನಗಳು
ಜನವರಿ
ಸ್ಪೇನ್

ಸ್ಪೇನ್ ಅಥವಾ ಸ್ಪೇನ್ ಸಂಸ್ಥಾನ (ಸ್ಪ್ಯಾನಿಷ್:Reino de España), ಆಗ್ನೇಯ ಯುರೋಪಿನ ಐಬೀರಿಯನ್ ದ್ವೀಪಕಲ್ಪದಲ್ಲಿರುವ ಒಂದು ದೇಶ. ಇದರ ದಕ್ಷಿಣ ಮತ್ತು ಪೂರ್ವದಲ್ಲಿ ಮೆಡಿಟರೇನಿಯನ್ ಸಮುದ್ರ ಮತ್ತು ಜಿಬ್ರಾಲ್ಟರ್; ಉತ್ತರದಲ್ಲಿ ಫ್ರಾನ್ಸ್, ಅಂಡೊರ ಮತ್ತು ಬಿಸ್ಕೆ ಕೊಲ್ಲಿ; ಪಶ್ಚಿಮದಲ್ಲಿ ಅಟ್ಲಾಂಟಿಕ್ ಮಹಾಸಾಗರ ಮತ್ತು ಪೋರ್ಚುಗಲ್ ಇವೆ. ಮೆಡಿಟರೇನಿಯನ್‌ನಲ್ಲಿರುವ ಬಲೇರಿಕ್ ದ್ವೀಪ, ಅಟ್ಲಾಂಟಿಕ್ ಮಹಾಸಗರದಲ್ಲಿರುವ ಕೆನರಿ ದ್ವೀಪ ಮತ್ತು ಉತ್ತರ ಆಫ್ರಿಕದಲ್ಲಿ ಮೊರೊಕ್ಕೊ ನಗರದ ಗಡಿಯಲ್ಲಿರುವ ಸಿಯುಟ ಹಾಗು ಮೆಲಿಲ್ಲ ನಗರಗಳು ಸ್ಪೇನ್ ದೇಶಕ್ಕೆ ಸೇರಿವೆ. 504,030 ಕಿಮಿ² ವಿಸ್ತೀರ್ಣ ಹೊಂದಿರುವ ಸ್ಪೇನ್, ಫ್ರಾನ್ಸಿನ ನಂತರ ಪಶ್ಚಿಮ ಯುರೋಪಿನಲ್ಲಿ ೨ನೆಯ ದೊಡ್ಡ ದೇಶವಾಗಿದೆ. ಇದು ಯುರೋಪಿಯನ್ ಒಕ್ಕೂಟ ಮತ್ತು ನೇಟೊ ಸಂಘಗಳ ಸದಸ್ಯವಾಗಿದೆ. ಈ ದೇಶದ ರಾಜಧಾನಿ ಮ್ಯಾಡ್ರಿಡ್.

ಸ್ಪೇನಿನ ಈಶಾನ್ಯ ದಿಕ್ಕಿನಲ್ಲಿರುವ ಅತ್ಯಂತ ಶ್ರೀಮಂತ ಪ್ರಾಂತ್ಯ ಕ್ಯಾಟಲೋನಿಯಾ. ಸ್ಪೇನಿನ ಒಳಗೆ ಪ್ರತ್ಯೇಕ ರಾಷ್ಟ್ರದ ರೀತಿಯಲ್ಲೇ ಅದು ಕಾರ್ಯನಿರ್ವಹಿಸುತ್ತದೆ. ಆ ಮಟ್ಟಿನ ಸ್ವಾಯತ್ತತೆ ಅದಕ್ಕೆ ಇದೆ. ಬಾರ್ಸಿಲೋನಾ ಅದರ ರಾಜಧಾನಿ. ಕ್ಯಾಟಲೋನಿಯಾ ತನ್ನದೇ ಆದ ಭಾಷೆ ಹೊಂದಿದೆ. ತನ್ನದೇ ಆದ ಸಂಸತ್ತು, ಧ್ವಜ, ರಾಷ್ಟ್ರಗೀತೆಯನ್ನೂ ಹೊಂದಿದೆ. ಪ್ರತ್ಯೇಕ ಪೊಲೀಸ್‌ ಪಡೆಯನ್ನೂ ಕ್ಯಾಟಲೋನಿಯಾ ಸರ್ಕಾರ ಹೊಂದಿದೆ. ಶಿಕ್ಷಣ, ಆರೋಗ್ಯದಂತಹ ಕೆಲವು ಸಾರ್ವಜನಿಕ ಸೇವೆಗಳನ್ನು ಸ್ಥಳೀಯ ಸರ್ಕಾರವೇ ನಿರ್ವಹಿಸುತ್ತದೆ. 1,000 ವರ್ಷಗಳಿಗೂ ಹೆಚ್ಚು ಇತಿಹಾಸ ಹೊಂದಿರುವ ಕ್ಯಾಟಲೋನಿಯಾ, ಸ್ಪೇನಿನ ಅತ್ಯಂತ ಸಿರಿವಂತ ಮತ್ತು ಹೆಚ್ಚು ಉತ್ಪಾದಕ ಸಾಮರ್ಥ್ಯ ಹೊಂದಿರುವ ಪ್ರಾಂತ್ಯಗಳಲ್ಲಿ ಒಂದು. ಪ್ರವಾಸಿ ಕೇಂದ್ರವಾಗಿಯೂ ಜನಪ್ರಿಯ. ಜಾಗತಿಕ ಮಟ್ಟದಲ್ಲಿ ಹೆಸರು ಮಾಡಿರುವ ದೊಡ್ಡ ದೊಡ್ಡ ಕಂಪೆನಿಗಳು, ಸಂಶೋಧನಾ ಸಂಸ್ಥೆಗಳು ಇಲ್ಲಿವೆ. ಕ್ಯಾಟಲೋನಿಯಾ  ೨೦೧೭ರ ಅಕ್ಟೋಬರ್ ನಲ್ಲಿ ಸ್ವಾತಂತ್ರ್ಯ ಹೊಂದುವ ಕುರಿತು ಒಂದು ಜನಮತ ಸಂಗ್ರಹ ನಡೆಸಿದೆ.

ಪ್ರಮುಖ ನಗರಗಳು 
 ಬಾರ್ಸಿಲೋನಾ
 ಮ್ಯಾಡ್ರಿಡ್
 ವೆಲೆಂಸಿಯ

ಉಲ್ಲೇಖಗಳು

ಹೊರಗಿನ ಸಂಪರ್ಕಗಳು 
 ಪ್ರವಾಸೋದ್ಯಮ ಪೋರ್ಟಲ್
 ಹವಾಮಾನ ಮುನ್ಸೂಚನೆ

ಯುರೋಪ್ ಖಂಡದ ದೇಶಗಳು
ದಕ್ಷಿಣ ಯುರೋಪ್
ರಾಷ್ಟ್ರಗೀತೆ

ಅನೇಕ ದೇಶಗಳು ತಮ್ಮ ದೇಶದ ಜನ, ಇತಿಹಾಸಗಳನ್ನು ಪ್ರತಿನಿಧಿಸುವಂತಃ, ರಾಷ್ಟ್ರಾಭಿಮಾನವನ್ನು ಸೂಚಿಸುವಂತಃ ಒಂದು ಗೀತೆಯನ್ನು ರಾಷ್ಟ್ರಗೀತೆಯೆಂದು ಆಯ್ಕೆ ಮಾಡಿಕೊಂಡಿವೆ.

ದೇಶಗಳು ಮತ್ತು ರಾಷ್ಟ್ರಗೀತೆಗಳು

ಉಲ್ಲೇಖಗಳು

ಟಿಪ್ಪಣಿಗಳು

ರಾಷ್ಟ್ರಗೀತೆಗಳು
ದೇಶಗಳು
ಕೆಳದಿಯ ಚೆನ್ನಮ್ಮ

ಕೆಳದಿಯ ಚನ್ನಮ್ಮ  ಕ್ರಿ.ಶ.೧೬೭೨ರಿಂದ ಕ್ರಿ.ಶ.೧೬೯೭ರವರೆಗೆ ಕೆಳದಿ ಸಂಸ್ಥಾನವನ್ನು ಆಳಿದ  ವೀರ ಮಹಿಳೆ.  ರಾಣಿ ಚೆನ್ನಮ್ಮ ಛತ್ರಪತಿ ಶಿವಾಜಿಯ ಎರಡನೆಯ ಮಗನಾದ ರಾಜರಾಮನಿಗೆ ನೀಡಿದ ಆಶ್ರಯ ಮತ್ತು ಅದರ ಪರಿಣಾಮವಾಗಿ ಯುದ್ಧಕ್ಕೆ ಬಂದ ಔರಂಗಜೇಬನ ಸೈನ್ಯವನ್ನು ಸೋಲಿಸಿದ್ದು ಅವಳ ಆಳ್ವಿಕೆಯ ಅತ್ಯಂತ ಮಹತ್ತ್ವದ ಸಂಗತಿಗಳು.  ತನ್ನ ಸ್ಥಿರ ಸಂಕಲ್ಪ, ದೂರದೃಷ್ಟಿ ಹಾಗೂ ಕಲಿತನಗಳಿಂದ ಇಕ್ಕೇರಿ ಸಂಸ್ಥಾನವನ್ನು ವಿಪತ್ತಿನಿಂದ ಪಾರು ಮಾಡಿದಳೆಂದು ಚೆನ್ನಮ್ಮ ಪ್ರಸಿದ್ಧಳಾಗಿದ್ದಾಳೆ.

ಆಳ್ವಿಕೆ
ಚೆನ್ನಮ್ಮನು  ಕೋಟಿಪುರದ  ನಾಯಕ 
ಸಮುದಾಯಕ್ಕೆ ಸೇರಿದ ಮಗಳು 
ಹಾಗು  ಒಂದನೆಯ ಸೋಮಶೇಖರನಾಯಕನ (1664-1679) ಮಡದಿ. ಲಿಂಗಣ್ಣಕವಿಯ ಕೆಳದಿನೃಪವಿಜಯ ಎಂಬ ಗ್ರಂಥ ಹಾಗೂ ಇತರ ಆಧಾರಗಳಿಂದ ಚೆನ್ನಮ್ಮನ ಆಳ್ವಿಕೆಯ ಮುಖ್ಯ ಘಟನೆಗಳು ತಿಳಿದು ಬರುತ್ತವೆ.

ಕೆಳದಿ (  ಈಗ ಶಿವಮೊಗ್ಗ  ಜಿಲ್ಲೆಯ ಸಾಗರ ತಾಲ್ಲೂಕಿನಲ್ಲಿ ಇದೆ)ಯ ರಾಜ ಸೋಮಶೇಖರನಾಯಕ ಪ್ರಾರಂಭದಲ್ಲಿ ದಕ್ಷತೆಯಿಂದ ಕಾರ್ಯ ನಿರ್ವಹಿಸುತ್ತಿದ್ದರೂ ದುರ್ಜನರ ಸಹವಾಸದಿಂದ ದುಶ್ಚಟಗಳಿಗೆ ಬಲಿಯಾಗಿ ಮತಿವಿಕಲನಾಗಿ ಕೊನೆಗೆ 1671ರಲ್ಲಿ ಕೊಲೆಯಾದ.   ಅವನಿಗೆ ಮಕ್ಕಳಿರಲಿಲ್ಲ.  ಕೆಳದಿ ಸಂಸ್ಥಾನದಲ್ಲಿ ಅರಾಜಕತೆಯುಂಟಾಯಿತು. ನಾಯಕ ಮನೆತನದ ವಿರೋಧಿಗಳು ತಮಗೆ ಬೇಕಾದವನೊಬ್ಬನನ್ನು ನಾಯಕಪಟ್ಟಕ್ಕೆ ತರಲು ಹವಣಿಸಿದರು. ಅಂಥ ದುರ್ಭರ ಸನ್ನಿವೇಶದಲ್ಲಿ ಚೆನ್ನಮ್ಮ ಆಡಳಿತವನ್ನು ವಹಿಸಿಕೊಂಡು ಅಸಾಧಾರಣ ಜಾಣ್ಮೆಯಿಂದ ಸಂಸ್ಥಾನದಲ್ಲಿ ಶಾಂತಿ ಸ್ಥಾಪಿಸಿದಳು.ಕೆಳದಿಯಲ್ಲುಂಟಾಗಿದ್ದ ದುಃಸ್ಥಿತಿಯನ್ನು ಉಪಯೋಗಿಸಿಕೊಂಡು ಬಿಜಾಪುರದ ಸುಲ್ತಾನ ಮತ್ತು ಇತರ ಪಾಳೆಯಗಾರರು ಕೆಳದಿಯನ್ನು ಕಬಳಿಸಲು ಹೊಂಚು ಹಾಕಿದ್ದರು. ವೈರಿಗಳ ಸಂಚಿನಿಂದಾಗಿ ಚೆನ್ನಮ್ಮ ಒಮ್ಮೆ ರಾಜಧಾನಿಯಿಂದ ತಲೆತಪ್ಪಿಸಿಕೊಳ್ಳಬೇಕಾಯಿತು. ಅವಳು ತನ್ನ ನೆಚ್ಚಿನ ಸಚಿವನಾದ ಗುರು ಬಸಪ್ಪದೇವ ಮತ್ತು ದಂಡನಾಯಕರಾದ ಕೃಷ್ಣಪ್ಪಯ್ಯ ಹಾಗೂ ತಿಮ್ಮರಸಯ್ಯ ಇವರ ಸಹಾಯದಿಂದ ವೈರಿಗಳನ್ನು ಸದೆಬಡಿದು ಸಂಸ್ಥಾನವನ್ನು ವಿಪತ್ತಿನಿಂದ ರಕ್ಷಿಸಿದಳು.ಮೈಸೂರು ಮತ್ತು ಕೆಳದಿಯ ಮಧ್ಯೆ ರಾಜ್ಯ ವಿಸ್ತರಣೆಗಾಗಿ ನಡೆಯುತ್ತಿದ್ದ ಯುದ್ಧಗಳು ರಾಣಿ ಚೆನ್ನಮ್ಮಾಜಿಯ ಕಾಲದಲ್ಲೂ ಮುಂದುವರಿದುವು. ಚೆನ್ನಮ್ಮ ಮೈಸೂರಿನ ಒಡೆಯರ ರಾಜ್ಯವಿಸ್ತರಣ ಕಾರ್ಯವನ್ನು ಎದುರಿಸಿದಳು. ಆದರೂ ಪರಾಕ್ರಮಿಯಾದ ಚಿಕ್ಕದೇವರಾಜ ಒಡೆಯರ್ 1695ರ ವೇಳೆಗೆ ಕೆಳದಿಯ ಬಲವನ್ನು ಸೋಲಿಸಿ ಅರಕಲಗೂಡು, ಹಾಸನ ಪ್ರದೇಶಗಳನ್ನು ವಶಪಡಿಸಿಕೊಂಡು ಚಿಕ್ಕಮಗಳೂರು ಜಿಲ್ಲೆಯ ಸಕ್ಕರೆಪಟ್ಟಣದವರೆಗೂ ರಾಜ್ಯವನ್ನು ವಿಸ್ತರಿಸಿದ.<ref name=women>
ದಾಳಿ ಮಾಡಿದರು.
1690ರಲ್ಲಿ ಕೆಳದಿ ಮತ್ತು ಮೊಗಲ್ ಸೈನ್ಯಗಳ ನಡುವೆ ಯುದ್ಧ ನಡೆಯಿತು. ಕದನದಲ್ಲಿ ಮೊಗಲ್ ಸೇನೆ ಪರಾಭವಗೊಂಡು ಪಲಾಯನ ಮಾಡಿತು. ಮೊಗಲರ ಸೋಲಿನಿಂದ ರಾಣಿ ಚೆನ್ನಮ್ಮಾಜಿಯ ಕೀರ್ತಿ ಇಡೀ ಭಾರತದಲ್ಲಿ ಹಬ್ಬಿತು. ಈ ಸಂಗತಿಯನ್ನು ಕುರಿತ ಜನಪದ ಗೀತೆಗಳು ಇಂದಿಗೂ ಕನ್ನಡನಾಡಿನಲ್ಲಿ ಪ್ರಚಾರದಲ್ಲಿವೆ.
ಚನ್ನಮ್ಮ ಮೊಗಲರ ಈ ಪ್ರಚಂಡ ಸೈನ್ಯವನ್ನು  ಸೋಲಿಸಿ ಅವರು ರಣರಂಗದಿಂದ ಕಾಲ್ತೆಗೆಯುವಂತೆ ಮಾಡಿದಳು. ಕಣಿವೆಗಳಲ್ಲಿ ವೈರಿಸೈನ್ಯವನ್ನು  ಸಿಲುಕಿಸಿ  ಔರಂಗಜೇಬನು ಒಪ್ಪಂದಕ್ಕೆ ಬರುವಂತೆ ಮಾಡಿದಳು.

ದತ್ತು , ಮರಣ
ಚೆನ್ನಮ್ಮನಿಗೆ ಸಂತತಿ ಇರಲಿಲ್ಲವಾದ್ದರಿಂದ ಬಸಪ್ಪ ಎಂಬ ಕುಮಾರನನ್ನು ದತ್ತುವಾಗಿ ಸ್ವೀಕರಿಸಿದಳು. ಅವನಿಗೆ ಯುದ್ಧ ಮತ್ತು ಆಡಳಿತದಲ್ಲಿ ಶಿಕ್ಷಣ ಕೊಟ್ಟು 1696ರಲ್ಲಿ ಕೆಳದಿ ಬಸವಭೂಪಾಲನೆಂದು ಹೆಸರಿಟ್ಟು ಆಡಳಿತ ವಹಿಸಿಕೊಟ್ಟಳು. ಎರಡು ವರ್ಷಗಳ ಅನಂತರ 1698ರಲ್ಲಿ ಈಕೆ ಮರಣಹೊಂದಿದಳೆಂದು ತಿಳಿದುಬರುತ್ತದೆ.

ದಾನ ಧರ್ಮಗಳು
ದಕ್ಷ ಆಡಳಿತಗಾರಳಾದ ಚೆನ್ನಮ್ಮ ಮತವಿಚಾರಗಳಲ್ಲಿ ಉದಾರ ನೀತಿ ಹೊಂದಿದ್ದಳು.ವೀರಶೈವ ಜಂಗಮರಿಗೆ ಮಠಗಳನ್ನು ಕಟ್ಟಿಸಿಕೊಟ್ಟಳು. ತನ್ನ ಪತಿಯ ಹೆಸರಿನಲ್ಲಿ ಅನೇಕ ಅಗ್ರಹಾರಗಳನ್ನು ನಿರ್ಮಿಸಿದಳು. ಒಂದು ಅಗ್ರಹಾರವನ್ನು ತನ್ನ ಸ್ವಂತ ಹೆಸರಿನಿಂದ ಚೆನ್ನಮ್ಮಾಂಬಪುರ ಎಂಬುದಾಗಿ ಕರೆದಳು. ಕೆಳದಿಯ ವೀರಭದ್ರ ದೇವಾಲಯದ ಮುಂದಿನ ಧ್ವಜಸ್ತಂಭವನ್ನು ನೆಡಿಸಿದವಳು ಈಕೆಯೇ. ಮೂಕಾಂಬ ದೇವಾಲಯಕ್ಕೆ ಈಕೆ ವಿಶೇಷ ದಾನ ನೀಡಿದಳು. ತನ್ನ ರಾಜ್ಯದಲ್ಲಿ ಚರ್ಚುಗಳನ್ನು ನಿರ್ಮಿಸಲು ಪೋರ್ಚುಗೀಸರಿಗೆ ಅನುಮತಿ ನೀಡಿದಳು. 

ಚನ್ನಮ್ಮ ಅನೇಕ ದಾನ ಧರ್ಮಗಳನ್ನು ಮಾಡಿದ್ದಾಳೆ. ಮಠಗಳನ್ನು, ದೇವಾಲಯಗಳನ್ನು ಸ್ಥಾಪಿಸಿದ್ದಾಳೆ. ಅವುಗಳಲ್ಲಿ ದತ್ತಪೀಠದಲ್ಲಿರುವ ಚಂದ್ರದ್ರೋಣ ಪರ್ವತದ ದೇವಾಲಯವೂ ಒಂದಾಗಿದೆ.

ಉಲ್ಲೇಖಗಳು 

ಇತಿಹಾಸ
ಕನ್ನಡಿಗರು
ಯುದ್ಧದಲ್ಲಿ ಭಾರತೀಯ ಮಹಿಳೆಯರು
ತ್ರಿಮೂರ್ತಿ

ಈ ಲೇಖನವು ಹಿಂದೂ ಧರ್ಮದಲ್ಲಿನ ಮೂರು ಪ್ರಮುಖ ದೇವತೆಗಳ ಬಗ್ಗೆ. ಡಾ.ರಾಜ್‍ಕುಮಾರ್ ಅಭಿನಯದ ಕನ್ನಡ ಚಲನಚಿತ್ರ ತ್ರಿಮೂರ್ತಿ ಬಗ್ಗೆ ಮಾಹಿತಿಗೆ ಈ ಲೇಖನ ನೋಡಿ. 

ಹಿಂದೂ ಪುರಾಣಗಳಲ್ಲಿ ಬ್ರಹ್ಮ, ವಿಷ್ಣು ಮತ್ತು ಮಹೇಶ್ವರ ಈ ಮೂರು ದೇವತೆಗಳನ್ನು ತ್ರಿಮೂರ್ತಿಗಳು ಎಂದು ಉಲ್ಲೇಖಿಸಲಾಗಿದೆ.

ವಿಕಸನ

ಉಲ್ಲೇಖಗಳು 

ಹಿಂದೂ ಧರ್ಮರಾಜಕುಮಾರ್_ಚಲನಚಿತ್ರಗಳು
ಜಿ.ಆರ್.ಪಾಂಡೇಶ್ವರ

ಗಣಪತಿರಾವ್ ಪಾ೦ಡೇಶ್ವರ ( ೨೩ ಜುಲೈ ೧೯೦೮)ಹೆಸರಾಂತ ಪತ್ರಕರ್ತರು.

ಬಾಲ್ಯ
ಇವರು ಉಡುಪಿಜೆಲ್ಲೆಯ ಬ್ರಹ್ಮಾವರದಲ್ಲಿ ಜನಿಸಿದರು. ಇವರ ತಂದೆ ರಾಮಚಂದ್ರ ರಾವ್ ಮತ್ತು ತಾಯಿ ಸೀತಮ್ಮ.

ವೃತ್ತಿ ಜೀವನ 
ಜಿ.ಆರ್.ಪಾಂಡೇಶ್ವರರವರು  ಕೆಲಕಾಲ  '[[''ಜಯಕರ್ನಾಟಕ]]  ಪತ್ರಿಕೆಗೆ  ಸಂಪಾದಕರಾಗಿದ್ದರು. ಉತ್ತರ ಕನ್ನಡ  ಜಿಲ್ಲೆಯ  ಹೊನ್ನಾವರದಲ್ಲಿ ನಾಗರಿಕ  ಎನ್ನುವ  ಪತ್ರಿಕೆ  ನಡೆಯಿಸುತ್ತಿದ್ದರು.  ೧೭ನೆಯವಯಸ್ಸಿನಲ್ಲಿಯೆ  ವಿವೇಕಾನಂದ  ಚರಿತಮ್ ಎನ್ನುವ ಕಾವ್ಯ ರಚಿಸಿದರು.೨೦ನೆಯ ವಯಸ್ಸಿನಲ್ಲಿ ಅಂದರೆ ೧೯೨೮ ರಲ್ಲಿ ಫ್ರ್ಯಾಗ್ರಂಟ್ ಬಡ್ಸ್'''ಎನ್ನುವಇಂಗ್ಲಿಷ್ ಕವನ ಸಂಕಲನವನ್ನು  ಹೊರತಂದರು.

ಬಾಲ್ಯದಲ್ಲಿ  ಓದುವಿನಲ್ಲಿ  ಆಸಕ್ತಿ  ತೋರಿದ  ಪಾ೦ಡೇಶ್ವರ ರವರು  ಕಥೆ - ಕವನಗಳ  ಕಡೆಗೆ  ತು೦ಬಾ  ಆಸಕ್ತಿ  ತೋರಿಸುತ್ತಿದ್ದರು .  ೧೨ ನೆಯ  ವಯಸ್ಸಿನಲ್ಲಿಯೆ  'ವಿವೇಕಾನ೦ದ  ಚರಿತಮ್ ' ಎನ್ನುವ  ಕಾವ್ಯವನ್ನು  ರಚಿಸಿದ್ದರು.ಪಾ೦ಡೇಶ್ವರ  ತಮ್ಮ  ಬಾಲ್ಯದ  ಹೆಚ್ಚಿನಾವಧಿಯನ್ನು  ಪಕೃತಿಯ  ಸು೦ದರತೆಯನ್ನು  ವೀಕ್ಷಿಸುತ್ತ  ಅವರನಡುವೆಯೆ  ಬೆಳೆದ  ಕಾರಣ  ಪ್ರಕೃತಿಗೆ  ತಮ್ಮ  ಕತೆ - ಕವನಗಳಲ್ಲಿ  ಒ೦ದು  ವಿಶಿಷ್ಟ  ಸ್ಥಾನವನ್ನೆ  ನೀಡಿದ್ದರು.ಇವರ  ಆಸಕ್ತಿಯು  ಕನ್ನಡ  ಸಾಹಿತ್ಯ  ಮಾತ್ರವಲ್ಲದೆ  ಇ೦ಗ್ಲಿಷ್  ಸಾಹಿತ್ಯದತ್ತ ಕೊಡ ಹಬ್ಬತೊಡಗಿತು.

ಪಾ೦ಡೇಶ್ವರ  ರವರು  ತು೦ಬಾ  ದೇಶಭಕ್ತರಾಗಿದ್ದರು .ನಮ್ಮ  ದೇಶದ ಸ್ವಾತ೦ತ್ರ್ಯ ಹೋರಾಟದಲ್ಲಿ ಸಹ ಭಾಗವಹಿಸಿದ್ದಾರೆ. ಗಣಪತಿ ರಾವ್ ಪಾ೦ಡೇಶ್ವರ ಎಳೆಯವಯಸ್ಸಿನಲ್ಲಿಯೇ ಕತೆ - ಕವನಗಳಲ್ಲಿ ಆಸಕ್ತಿ ಬೆಳೆಸಿಕೊ೦ಡವರಾದ  ಕಾರಣ , ತಮ್ಮ  ಹೆಚ್ಚಿನ  ಸಮಯವನ್ನು  ಕತೆ  ಕವನಗಳನ್ನು  ಬರೆಯುವುದು  ಹಾಗು  ಪ್ರಸಿದ್ದ ಸಾಹಿತ್ಯಗಳನ್ನು  ಓದುವುದರಲ್ಲಿ  ತೊಡಗುತ್ತಿದ್ದರು .

ಕಾವ್ಯಗಳು
೨೦ ನೆಯ  ವಯಸ್ಸಿನಲ್ಲಿ  ಅ೦ದರೆ  ೧೯೨೮ ರಲ್ಲಿ  ' ಫ್ರ್ಯಾಗ್ರ೦ಟ್ ಬಡ್ಸ್ ' ಎನ್ನುವ  ಕಾವನ ಸ೦ಕಲನ  ರಚಿಸಿದರು. ಪ್ರಕೃತಿಗೆ  ಮನಸೋತು ಬರೆದಿರುವ ಕಾವ್ಯ ಇದಾಗಿದೆ.ಇವರ ಈ ಕವನ ಸ೦ಕಲವನ್ನು ಓದಿದ ಕವಿತೆಪ್ರಿಯರು  ಇವರ ಕೆಲಸವನ್ನು ಶ್ಲಾಘಿಸಿ ಮೆಚ್ಚಿದ್ದರು.ಮು೦ಚೆಯೇ ಪ್ರಸಿದ್ದರಾಗಿದ್ದ ಇವರು ಕವಿತೆ ಪ್ರಿಯರ ದೃಷ್ಟಿಯಲ್ಲಿ ಇನ್ನು ಮೇಲಕ್ಕೆ ಏರಿದರು. ಕಾವ್ಯ - ಕವನಗಳ ರಚನೆಯೊಡನೆ ಸ್ವಾತ೦ತ್ರ್ಯ ಹೋರಾಟದಲ್ಲಿಯು ಭಾಗಿಯಾಗುತ್ತಿದ್ದರು. ಕರ್ನಾಟಕದ  ಹಲವಾರು  ಕಡೆಗಳಲ್ಲಿ  ಹೋರಾಟ  ಚಳುವಳಿಗಳಲ್ಲಿ  ಭಾಗವಹಿಸಿದ್ದಾರೆ .ಇವರು  ಕರ್ನಾಟಕದ  ಸ್ವಾತ೦ತ್ರ್ಯ  ಹೋರಾಟಗಾರ ರಲ್ಲಿ  ಒಬ್ಬ  ಪ್ರಸಿದ್ಧ  ಹೋರಾಟಗಾರರಾಗಿದ್ದಾರೆ  ,  ಕಾರಣ  ಭಾರತದ  ಸ್ವಾತ೦ತ್ರ ಕ್ಕಾಗಿ  ಅತ್ಯ೦ತ  ಸಾಹಾಸವನ್ನು ತೋರಿಸಿ ಮನಸ್ವೂರಕವಾಗಿ ತಮ್ಮ ದೇಶಕ್ಕಾಗಿ ಹೋರಾಡಿದರು. ಇದಲ್ಲದೆ ಜಿ .ಆರ್ ಪಾ೦ಡೇಶ್ವರರವರು ಕೆಲಕಾಲ ಜಯಕರ್ನಾಟಕ ಪತ್ರಿಕೆಗೆ ಸ೦ಪಾದಕರಾಗಿದ್ದರು.

ಪ್ರಶಸ್ತಿ
ದೇಶಕ್ಕೆ ಸ್ವತ೦ತ್ರ  ದೊರಕಿದ ನ೦ತರ ಉತ್ತರ ಕನ್ನಡ  ಜಿಲ್ಲೆಯ  ಹೊನ್ನಾವರದಲ್ಲಿ  ' ನಾಗರಿಕ ' ಎನ್ನುವ  ಪತ್ರಿಕೆ  ನಡೆಯಿಸುತ್ತಿದ್ದರು.  ಅವರು ನಡೆಸುತ್ತಿದ್ದ ಈ ಪತ್ರಿಕೆಯು ಬಹಳ ಹೆಸರುವಾಸಿಯಾಗಿ ಅತಿ ಹಿಚ್ಚಿನ  ಪ್ರಸಿದ್ಡತೆಯನ್ನು ಗಳಿಸಿಕೊ೦ಡಿತು. ಈಗ  ಜಿ .ಆರ್.  ಪಾ೦ಡೇಶ್ವರ  ಪ್ರತಿಷ್ಟಾನ ಎ೦ಬ ಸಮಿತಿ ಇದೆ. ಪ್ರತಿ ವರ್ಷ ಒಬ್ಬ ಒಳ್ಳೆಯ  ಅತ್ಯುತ್ತಮ  ಸ೦ಪಾದಕರಿಗೆ ಪಾ೦ಡೇಶ್ವದ ಹೆಸರಿನಲ್ಲಿ 'ಪಾ೦ಡೇಶ್ವರ ಪ್ರಶಸ್ತಿ' ನೀಡುತ್ತಿದ್ದಾರೆ. ಪಾ೦ಡ್ಡೇಶ್ವರ ಪ್ರಶಸ್ತಿಯು ಅನೇಕ ಪತ್ರಕರ್ತರು ನಿರ್ವಹಿಸಿದ ಕೆಲಸಗಳನ್ನು ನೋಡಿ ಅವರು ರಚಿಸಿದ ಕವನ - ಕಾವ್ಯಗಳನ್ನು ಒದಿ ಅನೇಕ ಪತ್ರಕರ್ತರಿ೦ದ ಒಬ್ಬ ಪ್ರತ್ರಕರ್ತನ ಕೆಲಸವನ್ನು ಮೆಚ್ಚಿ ಪ್ರಶಸ್ತಿಯನ್ನು ನೀಡಲಾಗುತ್ತವೆ.ಜೊತೆಗೆ  ವಿಜೀತ ಪತ್ರಕರ್ತನಿಗೆ ಹಣದ ಬಹುಮಾನವನ್ನೂ ನೀಡಲಾಗುತ್ತದೆ. 

ಜಿ .ಆರ್ ಪಾ೦ಡೇಶ್ವರ ಅವರು ಕನ್ನಡಕ್ಕೆ ನೀಡಿದ ಕೊಡುಗೆಗಳನ್ನು ಮನದಲ್ಲಿಟ್ಟು ಧಾರವಾಡ ಜಿಲ್ಲೆಯ ಪಾ೦ಡೇಶ್ವರ ಸಮಿತಿಯ 'ಜಿ ಆರ್ ಪಾ೦ಡೇಶ್ವರ ನೆನಪಿನ ಅತ್ಯುತ್ತಮ ಪತ್ರಕರ್ತ ಪ್ರಶಸ್ತಿಯನ್ನು ಪರಿಚಯಿಸಿದ್ದಾರೆ.

ಉಲ್ಲೇಖಗಳು

ಕನ್ನಡ ಸಾಹಿತ್ಯ
ಸಾಹಿತಿಗಳು
ಸ್ವಾತಂತ್ರ್ಯ ಹೋರಾಟಗಾರರು